Sve oči uprte u ID, a Al Kaida sprema novi Islamski emirat! | Vestinet.rs\nPočetna AKTUELNO\tSve oči uprte u ID, a Al Kaida sprema novi Islamski emirat!\nSve oči uprte u ID, a Al Kaida sprema novi Islamski emirat!\nPrintskrin: google.com/maps, Tanjug/AP\nDok se protiv Islamske države vodi međunarodna kampanja, Al Kaida jača i prikuplja snagu, tvrdi analitičar za Bliski Istok Čarls Lister, a prenosi Independent.\n„Nakon pet godina Al Kaida je spremna da osnuje novi „Islamski emirat“, kaže Lister i dodaje da Al-Nusra, koja je njen ogranak u Siriji, dobija sve jaču lokalnu podršku i jača uticaj na svojoj teritoriji.\n„Sviđalo se to nama ili ne, SAD i njeni saveznici vode žestoku borbu za uticaj s najjačim saveznicima Al Kaide. Posledice ignorisanja ili gubljenja tog rata bile bi katastrofalne.\nJedini način da se umanje ambicije Al-Nusre je ponovno osnaživanje umerene sirijske opozicije – civilne, vojne, političke i tome se Zapad mora okrenuti“, smatra Lister.\nSve je više mladih Sirijaca, ogorčenih režimom Bašara al-Asada, koji se okreću al-Nusra frontu jer im daje velike plate, nekoliko puta veće od plate Slobodne sirijske vojske.\nAmerički Institut za studije rata upozorio je ranije ove godine da Al-Kaidini saveznici imaju vrlo sofisticiranu strategiju – pustili su da sva pažnja Zapada bude usmerena na ID, a za to vreme oni rade na infrastrukturi i podršci na svim nivoima lokalne vlasti i u verskim strukturama.\nKako kaže analitičarka Dženiferr Cafarela, al-Nusra ima na hiljade militanata u svojim redovima i 19 kampova za obuku. Upozorava kako je ta grupa postala mnogo opasnija od ID, zbog podrške koju daje sirijskog opoziciji na lokalnim nivoima, a koju bi kasnije mogla da okrene u svoju korist.\nAl-Nusra se već infiltrirala u vlast u određenim delovima Sirije u kojima su na snazi verski zakoni.\n„Za to vreme kroz vojsku i verske kampove za obuku dece stvaraju novu generaciju boraca koja će krenuti u rat protiv Zapada. Moramo pomeriti fokus sa ID jer je Al-Nusra mnogo veća pretnja“, zaključila je Carafela.\nAmerikanci izvukli iz zatvora 40… SVETSKI MEDIJI SU OVO PREĆUTALI…\nKomadant terorista dobio metak dok je objašnjavao svojim borcima šta da rade, a onda su ga ti isti borci ostavili da umre sam u agoniji! – VIDEO\nNa meti Izraelci, Srbi i Kfor: Kako su džihadisti planirali haos na Kosovu\nPovampireni pro-zapadni kriminalci ubili 50 nedužnih civila na jugu Sirije!\nMOSKVA POD OPSADOM: 18.000 specijalaca čuva glavni grad Rusije od terorističkog napada!\nLondon dobio prvog gradonačelnika muslimanske veroispovesti koji navija za Liverpul!


Foto: Ilustracija | Javni dug Sjeverne Makedonije 7,4 milijarde evra\nTanjug 04.08.2021 09:51\nJavni dug Sjeverne Makedonije dostigao je na kraju juna ove godine 7,4 milijarde evra, što čini 64,4 odsto bruto domaćeg proizvoda, saopštilo je makedonsko Ministarstvo finansija.\nKako piše portal slobodenpecat.mk, to znači da je dug već premašio nivo planiran do kraja 2021, a koji je prema strategiji za upravljanje dugom Ministarstva finansija trebalo na kraju godine da iznosi 63,9 odsto.\n"Rebalansom budžeta je otvoren novi prostor za zaduživanje. Budžetski gep je sada povećan za 183,6 miliona evra u odnosu na prvobitno planirani. Sa ovim iznosom, ukupna razlika između novca koji je predviđen da se naplati od poreza i drugih dažbina i iznosa koji je planiran da se potroši do kraja godine iznosi 751,7 miliona evra", navodi se u tekstu.\nBudžetski deficit će morati da se pokrije novim kreditima, dodaje se dalje i napominje da takođe moraju da se vraćaju već uzeti krediti, pri čemu ove godine na naplatu dospeva iznos od oko 700 miliona evra.\nPrema podacima Ministarstva finansija, javni dug Sjeverne Makedonije je 2019. godine iznosio 5,54 milijardi evra, lani je porastao za 942 miliona evra na 6,48 milijardi, a za šest mjeseci ove godine je povećan za 904 miliona evra, što znači da je za godinu i po dana skočio za skoro dvije milijarde evra, zaključuje se u tekstu.


Prihvatilište za decu | Rodžer Voters sa decom Prihvatilišta\nRodžer Voters sa decom Prihvatilišta\nKoosnivač kultnog benda Pink Floyd, Roger Waters (Rodžer Voters), uoči koncerta u Kombank Areni koji će se održati 1. septembra, nastavlja sa iskazivanjem svoje humanitarne strane. Posle poziva da upozna ratne vojne invalide, poslao je molbu da mu se na sceni pridruže i deca iz Srbije. Zajedno sa njima izvešće pesmu “Another Brick in the Wall (Part II)”.\nUlaznice za koncert u Srbiji, najjeftinije su na celoj turneji i kreću se od 3900 do 7500 dinara i mogu se nabaviti na svim prodajnim mestima CS Eventima kao i na blagajnama Kombank Arene, Bilet centra Beograda, Doma omladine, „Ušće“ Shopping centra kao i putem sajtova: www.kombankarena.com, www.eventim.rs.\nTalenat za pevanje ili ples nisu neophodni, štaviše, prednost imaju deca iz siromašnih porodica, socijalno ugroženih sredina kao i mališani bez roditeljskog staranja. Tako će na sceni sa Rodžerom Votersom nastupiti deca iz “Prihvatilišta”, uzrasta od 10 do 15 godina. Vaspitači iz Prihvatilišta kao i najmlađi sa oduševljenjem su prihvatili poziv i već uvežbavaju tekst i koreografiju. Ovo neće biti samo kratak nastup već će im Voters posvetiti što je više moguće vremena pre koncerta vežbajući sa njima na tonskoj probi kao i u druženju iza scene.\nPrihvatilište za decu je ustanova u nadležnosti Sekretarijata za socijalnu zaštitu Grada Beograda koja zbrinjava najosetljivije kategorije mladih iz cele Srbije među kojima su žrtve nasilja, zlostavljanja i zanemarivanja, žrtve trgovine ljudima, deca bez roditeljskog staranja, deca ulice. Tokom 55 godina rada, zbrinuli su preko 70.000 dece. Iako su u nadležnosti Grada Beograda, Prihvatilište zbrinjava decu iz cele Srbije. Svake godine u proseku zbrinu od 400 do 600 dece.\nZbog malog prostora u kome se nalaze, ovoj ustanovi potrebna su finansijska sredstva kako bi se preselili u adekvatniji prostor i time obezbedili još bolje uslove za ugrožene i bili u mogućnosti da prihvate više dece. Nastupom na koncertu, podsećamo na ove mališane i apelujemo na sve koji su u mogućnosti da im pomognu. Više informacija o Prihvatilištu kao i akciji “Pobedi za decu Prihvatilišta” možete pročitati na linkovima:\n“The Wall” je vrhunska produkcija koja prevazilazi sve do sada viđeno. To je koncert, predstava, film, putovanje kroz vreme, vizuelno i muzičko iskustvo, događaj koji se ne može opisati već se mora doživeti! “The Wall” je do sada prikazan 192 puta širom sveta pred više od 3.3 miliona obožavaoca čime se našao među najuspešnijim turnejama u istoriji roka.\nPre 2010, “The Wall” produkcija je bila suviše glomazna da bi krenula na turneje, ali izgradnja savremenih arena i poboljšanja u tehničkom prenosu, razrešile su ovaj problem. Voters je osavremenio izgled i atmosferu šoua kako bi bio siguran da zadivljujuća scenska ekstravagancija koja je “The Wall” i učinila legendarnim i dalje inspiriše nove generacije svojim veličanstvenim prikazima i čulnim spektaklom od kog vam zastaje dah.


Podeljeni novogodišnji paketići za najmlađe Vreočane | GEM info\nAPR upozorava da nije slao nikakve koverte sa uplatnicama\nNapredak u derbiju ugasio Iskru\n“Krtice” na startu dočekuju Sivac 69\nSinđelić gostuje u Dudovici\nDelegacija SKGO posetila opštinu Lazarevac\nPodeljeni novogodišnji paketići za najmlađe Vreočane\n14. januara 2020. 14. januara 2020. Redakcija 0 Comments\nPovodom Pravoslavne Nove godine savet MZ Vreoci podelio je tradicionalno novogodišnje paketiće za najmlađe stanovnike Vreoca, Novog Medoševca i Medoševca. Uz pomoć GO Lazarevac najpre su podeljeni paketići u prostorijama KUD-a ”Diše Đurđević” i OŠ ”Diša Đurđević” u MZ Novi Medoševac, a zatim svim mališanima mlađeg uzrasta u Vreocima. Zbog problema sa izborom nove lokacije za verske objekte od tradicionalnog dočeka se odustalo.\nU okviru tradicionalnog obeležavanja Pravoslavne Nove godine, Savet MZ Vreoci i ove godine je pre svega posebnu pažnju posvetio najmlađima. Paketići su uz pomoć opštine Lazarevac pripremljeni za decu iz Vreoca, Novog Medoševca i Medoševca.\nZbog nesuglasica o lokaciji na koju će biti premešteni verski objekti iz Vreoca, savet mesne zajednice je odlučio da tradicionalnog dočeka nove godine po julijanskom kalendaru neće biti.\nNa ovaj način nastavljena je uspešna saradnja sa OŠ ”Diša Đurđević” u Novom Medoševcu, a direktorka škole Marija Šarović je zahvalila predstavnicima MZ Vreoci.\nMarija Šarović, direktorka OŠ “Diša Đurđević”\nNa prigodnoj svečanosti predstavnici saveta MZ Vreoci mališanima su podelili paketiće u prostorijama KUD-a Diša Đurđević u Lazarevcu. Po tradiciji paketiće je delio Deda Mraz, a radost, smeh i veselje ni ovoga puta nisu izostali. Najmlađi ovog KUD-a svakako su zaslužili poklone imajući u vidu njihov rad, trud tokom učenja novih koreografija i brojne nastupe.\nŠeruj post "Podeljeni novogodišnji paketići za najmlađe Vreočane"\n← Novogodišnji koktel opštine Lajkovac\nU opštini Lazarevac održan koktel povodom Pravoslavne Nove godine →\n984 votes · 984 answers\n30. septembra 2020. Redakcija 0\nPreduzeće “Digitalna platforma” proteklih dana poslalo je mnogim firmama dopis sa uplatnicom na kojoj je iznos od 4.500 dinara. U\nAPR upozorava da nije slao nikakve koverte sa uplatnicama 30. septembra 2020.\nNapredak u derbiju ugasio Iskru 30. septembra 2020.\n“Krtice” na startu dočekuju Sivac 69 30. septembra 2020.\nSinđelić gostuje u Dudovici 30. septembra 2020.


Scena iz filma "Teret"\nU okviru programa festivala planirana je i specijalna projekcija filma "Bela vrana" Rejfa Fajnsa, koji je dobrim delom sniman u Srbiji. Reč je o filmu u kome glumi i više srpskih glumaca: Nebojša Dugalić, Igor Filipović, Jovo Maksić, Radoslav Rale Milenković, Pavle Čemerikić, Milutin Milošević, Tamara Krcunović, Stanislava Jeftić\nNa programima festivala u Trstu planirane su projekcije kratkometražnog animiranog ostvarenja "Neputovanja" Ane Nedeljković i Nikole Majdaka, mladjeg, kao i novog dokumentarnog filma Želimira Žilnika "Najlepša zemlja na svetu".\nPublika ovog festivala će, u sklopu programske celine Art & Sound,biti u prilici da pogleda i animirano-dokumentarni film "Poslednja avantura Kaktus Bate" DJordje Markovića, a u jednom od svečarskih retrospektivnih programa i čuveno ostvarenje "Bure baruta" Gorana Paskaljevića.\nIzmeđu ostalog, biće predstavljena i prva regionalna serija u produkciji HBO-a, "Uspeh", u kojoj jednu od najznačajnijih uloga igra Uliks Fehmiju.\nfilm "Teret", film "Bure baruta"\nZa 15 dana znaćemo kakva je bezbednost četiri najfrekventnija mosta u Srbiji


Gužve na izlazu iz BiH, najduže se čeka na ovom graničnom prijelazu | Faktor.ba\nGužve na izlazu iz BiH, najduže se čeka na ovom graničnom prijelazu\nobjavljeno: 26.12.2017. u 14:19\nNa GP Velika Kladuša na izlazu iz BiH čeka se oko 90 minuta, a na ulazu u zemlju oko 40 minuta. Pojačan je promet vozila i na graničnim prijelazima Bosanski Brod i Bosanska Gradiška, dok na ostalim nema dužih zadržavanja.\nSlabija magla zadržala se mjestimično na dionicama u kotlinama i uz riječne tokove, posebno u centralnim krajevima zemlje. Na svim vlažnim lokalitetima moguće je formiranje poledice.\nIz Bosanskohercegovačkog auto-moto kluba (BiHAMK) vozačima su savjetovali poseban oprez na dionicama u višim predjelima, na mostovima i prilazima tunelima uz podsjetnik da na put ne kreću bez zimske opreme, čije je posjedovanje i zakonski obavezno.\nNa magistralnom putu M-16.2 Jablanica - Prozor zbog radova na sanaciji klizišta, saobraća se naizmjenično, jednom trakom, uz postavljenu svjetlosnu signalizaciju. Jednom trakom saobraća se i na magistralnom putu M-14.2 Resanovci - Drvar, gdje došlo do urušavanja potpornog zida.\nZbog aktiviranih klizišta izmijenjen je režim saobraćaja na magistralnom putu M-16 Banja Luka - Crna Rijeka, kao i na regionalnim putevima R-441 Banja Luka - Turbe i R-454a Bratunac - Drinjača. Učestali su i odroni na brojnim putevima u zemlji.


Narodna skupština danas odlučuje: Hoće li se RS zadužiti 678 miliona KM?\nPredviđeno je da se taj bh. entitet dugoročno zaduži za iznos do 678 miliona KM\nPosebna sjednica Narodne skupštine Republike Srpske nastavljena je danas raspravom o prihvatanju zaduženja RS-a prema Svjetskoj banci za dodatno finansiranje projekata registracije nekretnina.\nOkončana je rasprava o izmjeni Odluke o dugoročnom zaduživanju RS-a za ovu godinu.\nRS na inostranom tržištu planira da uzme kredite do iznosa od 323.866.000 KM i to zaduženjem kod MMF-a, Evropske komisije i Svjetske banke, rekla je ministrica finansija Zora Vidović, obrazlažući izmjenu odluke o dugoročnom zaduženju RS.\nPoslanici su jučer po hitnom postupku razmotrili Prijedlog rebalansa budžeta za 2020. godinu, kojim je budžet povećan za 188 miliona KM i iznosi tri milijarde i 613 miliona KM, kao i Prijedlog zakona o izmjenama Zakona o izvršenju budžeta RS za ovu godinu, po hitnom postupku.\nPoslanici su okončаli i raspravu o potvrđivanju akata koje je donijela predsjednica RS-a Željka Cvijanović za vrijeme vanrednog stanja.\nObraćajući se poslanicima, Cvijanović je podsjetila da je tokom trajanja vanrednog stanja u RS, u skladu sa ustavnom procedrom doneseno ukupno 19 uredbi, a da će tri prestati da važe danom stupanja na snagu Odluke o ukidanju vanrednog stanja u RS.\nPoslanici su prije dva dana usvojili Odluku o ukidanju vanrednog stanja za teritoriju RS, koja stupa na snagu narednog dana od dana objavljivanja u „Službenom glasniku RS“.


AstraZeneca donirala 7 miliona dinara zdravstvenom sistemu | Nova Ekonomija\nPredstavništvo kompanije AstraZeneca u Srbiji je brzo reagovalo i dalo značajan doprinos u iznosu od 7 miliona dinara kroz donaciju medicinskih aparata, zaštitne opreme i lekova zdravstvenim institucijama Republike Srbije. Kompanija neće koristiti nijedan vid pomoći kroz propisane mere Vlade Republike Srbije.\nPrioritet zaposlenih u farmaceutskoj kompaniji AstraZeneca je da obezbedimo kontinuirano snabdevanje pacijenata lekovima a takođe i da sačuvamo zdravlje svih naših zaposlenih kao i zajednice u kojoj živimo. Naš odgovor na pandemiju i borbu protiv virusa COVID-19 je konkretan kako na nacionalnom tako i u međunarodnom okviru.\nKao jedna od vodećih farmaceutskih kompanija u svetu, preduzeli smo i brojne konkretne korake i na međunarodnom planu. Pored toga što je posvećena razvoju COVID-19 vakcine u saradnji sa Univerzitetom u Oksfordu, sto je na globalnom nivou objavljeno prošle nedelje, kompanija je takođe posvećena pronalaženju pravih rešenja za lečenje ove bolesti kod već zaraženih kako bi se izbegao razvoj teške kliničke slike, komplikacija i smrtnog ishoda. Ovo uključuje ispitivanje lekova koji se već nalaze na tržištu i odobreni su za druge indikacije a na osnovu mehanizma dejstva i rezultata iz dosadašnjih ispitivanja i realne kliničke prakse se veruje da će pokazati kliničku korist kod obolelih od COVID-19.\nPored toga što se ulažu značajni naučni resursi u borbi protiv bolesti, od početka izbijanja pandemije AstraZeneca je na globalnom nivou dala finansijski doprinos zdravstvenim organizacijama širom sveta, donirajući lekove i zaštitnu opremu.


Ahmadinedžad ponovo negira holokaust\nIranski predsednik Mahmud Ahmadinedžad ponovo ističe svoje poricanje holokausta i kaže da je gnev koji izazivaju njegove izjave, za njega izvor ponosa. Ahmadinedžad je to izjavio neposredno pred polazak na zasedanje Generalne skupštine Ujedinjenih nacija u Njujorku.\nOn je prošle nedelje izjavio da je holokaust laž koju su izmislile zapadne države da bi opravdale stvaranje Izraela. Uprkos Ahmadinedžadovom uzdizanju sporne izjave, njegov portparol je izjavio da predsednik donosi u Njujork poruku mira.\nU međuvremenu, izraelski zvaničnici kažu da i dalje imaju opciju vojnog napada na nuklearni program Teherana. Zamenik izraelskog ministra inostranih poslova Deni Ajalon, izjavio je da Izrael nije odbacio nijednu opciju razrešavanja nuklearne opasnosti. U juče emitovanom intervjuu, ruski predsednik Dmitrij Medvedev je rekao da je dobio uveravanja od izraelskih lidera da Izrael ipak neće izvršiti vojni udar na Iran.


Novi sastanak o pregovorima za pristupanje EU, bez BiH – Haber.ba\nOvo dolazi samo nekoliko dana nakon što su lideri Evropske unije uključujući sadašnjeg predsjednika Evropske komisije Jean – Claude Junckera, trenutnog predsjednika Evropskog vijeća Donalda Tuska i buduću predsjednicu Evropske komisije Ursulu von der Leyen pozvali lidere Evropske unije da donesu odluku po ovom pitanju. Ukoliko odluka bude potvrđena datum početka pregovora bi se mogao znati krajem sedmice kada se u Briselu sastane Evropsko vijeće na razini šefova država i vlada Evropske unije.\nBosna i Hercegovina se neće naći na dnevnom redu sastanka u utorak niti na onom krajem sedmice. Izvori “N1” u Evropskoj komisiji poručuju da nema konkretnih pomaka kada je u pitanju Bosna i Hercegovina.\n“Vijeće prima na znanje Mišljenje Evropske komisije o aplikaciji Bosne i Hercegovine za članstvo u EU. Vijeće će nastaviti proučavati ovaj dokument detaljno i vratit će mu se kasnije ove godine. Vijeće ohrabruje Bosnu i Hercegovinu da nastavi s formiranjem vlasti bez daljnjih odgađanja, u cilju nastavka neophodnih reformi. Partijske politike i manjak želje za kompromisima ne bi trebali blokirati legitimne aspiracije građana Bosne i Hercegovine za napredovanje prema Evropskoj uniji.”\nTeme:BiH, Brisel, Evropska unija, Evropsko Vijeće, izdvojeno, pristupanje, sastanak


Stranka za BiH: Hitno rješavati zahtjeve građana i put BiH ka EU i NATO-u\nNaslovnica NAJNOVIJE Politika Stranka za BiH: Hitno rješavati zahtjeve građana i put BiH ka EU...\nSarajevo – Stranka za Bosnu i Hercegovinu (SBiH) poručuje da su lideri vladajućih stranaka jučerašnjim nepostizanjem dogovora još jednom pokazali svoju nesposobnost i nedostatak želje za otvaranjem puta BiH ka EU i NATO integracijama.\nSBiH je zabrinuta za stanje u kome se BiH i njeni građani nalaze te dodaje da vlast ima obavezu da čuje nezadovoljne građane i da iznalazi pozitivna rješenja.\nOva stranka predlaže da provedbu Odluke Evropskog suda za ljudska prava u predmetu “Sejdić-Finci”, kao i odluke Ustavnog suda BiH treba odvojiti od otvorenih političkih pitanja, pa i ravnopravnosti naroda te naglašavaju neophodnost provedbe merituma tih odluka, jer je neprovođenje istih krivično djelo.\nTakođer, u januaru 2010. godine ponuđeno je riješenje za provedbu Odluke u predmetu Sejdić-Finci uvođenjem četvrtog člana Predsjedništva BiH iz reda ostalih, kao i način njihovog participiranja u Domu naroda Parlamentarne Skupštine BiH (PSBiH).\nIz SBiH dodaju da je njihov prijedlog bio i praktično izvodiv, a rješenja koja se sada nude stvaraju samo teorijske pretpostavke, koje je nemoguće postići.\nPodsjećaju da je ova stranka još 24. novembra 2011. godine pokrenula, a Predstavnički dom PSBiH usvojio Inicijativu za rješavanje ekonomsko-socijalne situacije u BiH. Nažalost, navodi SBiH, Vijeće ministara BiH kao obrađivač je ignorisalo svoju obavezu.\n– Isto tako smo predložili, a Predstavnički dom PSBiH je 7. oktobra 10.2013. godine usvojio Zaključak kojim se obustavlja svako daljnje zaduživanje BiH, dok Vijeće ministara BiH ne utvrdi prioritete, ali ni taj Zaključak se ne poštuje – navodi SBiH u saopćenju za javnost.\nZa Stranku za BiH su jednako važna pitanja EU i NATO puta BiH, kao i rješavanje zahtjeva građana za ekonomsko-socijalnu ravnopravnost.


Za njihov život majčino mleko je i hrana i lek, izjavila je Srni zamenik načelnika Klinike za dečije bolesti Univerzitetskog kliničkog centra Jelica Predojević-Samardžić, prenosi Srpskainfo.\nSamardžićeva je rekla da se u Republici Srpskoj godišnje rodi oko 30 dece sa porođajnom telesnom težinom ispod 800 grama, koja u bolnicama prosečno borave oko tri meseca.\n– Majčino mleko za tešku obolelu i kritičnu novorođenčad nije samo hrana nego je istovremeno lek. Zbog toga savremena medicina uvek podržava sve napore da se novorođenčadi obezbedi humano mleko – navela je Samardžićeva.\nPovodom ovogodišnje humanitarne akcije “S ljubavlju hrabrim srcima”, čija će sredstva biti utrošna za uspostavljanje prve banke humanog mleka u Srpskoj, Samardžićeva je naglasila da je značaj ovog projekta ogroman.\n– U medicini je poznato da teško bolesna deca imaju značajno bolji ishod lečenja ako se hrane majčinim mlekom. Kada nije moguća ishrana mlekom vlastite majke, pristupa se ishrani doniranim humanim mlekom – objasnila je Samadžićeva.\nGovoreći o osobinama majčinog mleka, koje nijedno veštačko mleko ne može dati, ona je ukazala na imunološke, ali i posebne nutritivne probavne karakteristike.\n– Zbog tih osobina deca koja su na ishrani majčinim mlekom značajno ređe imaju upalne bolesti creva, nekrotični kolitis i još neka obolenja koja su veoma teška u tom periodu i značajno ugrožavaju lečenje – dodala je Samardžićeva.\nGeneralni direktor UKC-a Vlado Đajić zahvalio je predsedniku Republike Srpske Željki Cvijanović, pod čijim se pokroviteljstvom organizuje humanitarna akcija “S ljubavlju hrabrim srcima”, te ukazao na značaj uspostavljanja banke humanog mleka.\n– Još ne postoji tehnologija koja bi napravila mleko sastava kakvo je majčino. Poznato je da pored energetskih vrednosti, ono ima i veliki značaj u imunološkoj zaštiti novorođenčadi – rekao je Đajić.\nĐajić je zahvalio svim pojedicima i kolektivima koji učestvuju i koji će učestvovati u ovoj humanitarnoj akciji, te je sve u Srpskoj pozvao da pozovu humanitarni broj 1411 i daruju jednu KM za uspešnu organizaciju ove akcije.\nInicijator ovogodišnje humanitarne akcije je Udruženje roditelja prevremeno rođene dece u Republici Srpskoj “Mrvice”.\nU okviru akcije, od 1. do 31. decembra, biće aktivan “M:tel” humanitarni broj 1411. Pozivom na ovaj broj građani će biti u prilici da podrže akciju sa jednom KM i na taj način daju svoj doprinos celokupnoj akciji.\nZa uplate donacija fizičkih i pravnih lica Ministarstvo finansija Republike Srpske otvorilo je račun posebnih namena “S ljubavlju hrabrim srcima” broj 571-010-00002700-15 kod Komercijalne banke Banjaluka.\n"S LJUBAVLJU HRABRIM SRCIMA" Srpska u akciji osnivanja prve Banke humanog mleka za MRVICE, prikupljeno VIŠE OD 500.000 evra (VIDEO)\n"CELA PORODICA PONOSNA" I Anđelin brat je bio "mrvica", a ona će sada biti deo akcije "S ljubavlju hrabrim srcima"\n"NAJBOLJI LEK I NAJJAČA VEZA" Nataša je svim srcem za pokretanje banke humanog mleka, evo i zašto


Noctua NF-A15-PWM ventilator 140x150x25mm cena, cene Srbija, prodaja Beograd Novi Sad Niš\nNoctua NF-A15-PWM ventilator 140x150x25mm cene\n- Cooler NOCTUA NF-A15-PWM NF-A15-PWM, 1200 o/min, Protočnost zraka 115, 5 cm3/min, Buka u radu 19, 2 dB(A)... specifikacija\nCooler NOCTUA NF-A15-PWM NF-A15-PWM, 1200 o/min, Protočnost zraka 115, 5 cm3/min, Buka u radu 19, 2 dB(A)\nEPonuda nije internet prodavnica već Vam omogućava da brzo i lako nađete Noctua NF-A15-PWM ventilator 140x150x25mm po najjeftinijoj ceni. Naš cilj je da kupci budu što bolje informisani o ponudi Noctua NF-A15-PWM ventilator 140x150x25mm na tržištu Srbije. Vrlo lako nalazite željeni proizvod za kategoriju Kućišta oprema cene, ne morate da lutate od sajta do sajta za Noctua Kućišta oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Noctua NF-A15-PWM ventilator 140x150x25mm sa PRODAVCEM. EPonuda ne može da garantuje potpunu tačnost specifikacije i slika za Noctua NF-A15-PWM ventilator 140x150x25mm. Pre kupovine, podatke za Noctua NF-A15-PWM ventilator 140x150x25mm proverite na sajtu PROIZVOĐAČA.


Nova radna mesta u subotičkom Alpaku - Bizlife.rs\nNova radna mesta u subotičkom Alpaku\n17:20 Subotica, 01/02/2012\nSubotička kompanija Alpak potpisala je danas ugovor sa Agencijom za strana ulaganja i promociju izvoza (SIEPA), prema kome će dobiti 250.000 evra za otvaranje 50 novih radnih mesta.\nNovi radnici će, kako je rečeno, biti zaposleni do kraja godine u novom proizvodnom pogonu i magacinu, u čiju će izgradnju i opremanje biti uloženo ukupno 2,5 miliona evra.\nPotpisivanju ugovora Alpaka i SIEPA o podsticajnim sredstvima od po 5.000 evra po novozaposlenom prisustvovali su i potpredsednica Vlade Srbije Verica Kalanović i lider Ujedinjenih regiona Srbije Mlađan Dinkić.\nDinkić je ocenio da je izvozom u Mađarsku, Rusiju i Nemačku Alpak pokazao da je jedan od lidera u regionu i da zaslužuje pomoć države.\n„Treba napomenuti da je, primera radi, Alpaku dato 5.000 evra po radnom mestu, a nemačkom Kontinetalu po 1.000 evra manje. Zato nema mesta spekulacijama da su strani investitori povlašćeni“, rekao je Dinkić.\nPotpredsednica Vlade Verica Kalanović je ocenila da svako ko ulaže novac u proširenje proizvodnje, podizanje konkurentnosti i izvoz može da računa na podršku Vlade.\nKompanija Alpak proizvodi ambalažu za mlečnu, mesnu, konditorsku, farmaceutsku i duvansku industriju. Osnovana 1994. godine u Subotici i do danas kontinuirano pozitivno posluje i beleži rast proizvodnje, saopštio je Kabinet potpredsednice Vlade Srbije Verice Kalanović.\nsiepa radna mesta Srbija


Koliko će udari terorizma na SAD koštati svetsku ekonomiju i koga će pogoditi najviše?\nRušili Ameriku, ojadili\nsirotinju 350 miliona dolara\nNajnerazvijenije zemlje u Africi trpeće najviše zbog globalnog usporavanja. Jedino Kina nedodirnuta sa 7,5 odsto rasta\nUJEDINJENE NACIJE (Tanjug-Ekos) - Teroristički napad na SAD, izveden pre tačno mesec dana, "koštaće" ove godine svetsku ekonomiju 350 milijardi dolara, pogađajući u najvećoj meri zemlje u razvoju na jugu i istoku Azije, ocenjuju eksperti Ujedinjenih nacija.\nEkonomski potresi posle akcija terorista na Svetski trgovinski centar u Njujorku i Pentagon u Vašingtonu samo su se nadovezali na već zamagljene globalne perspektive i odjekivaće širom sveta u mesecima koji slede, ističe se u upravo završenom izveštaju o globalnim izgledima za 2001. Uprave UN za ekonomske i socijalne poslove.\nNapadi na SAD smanjiće ovogodišnji svetski ekonomsku rast za ceo procenat, na 1,4 odsto, procenjuje zvaničnik UN Jan Kiniburg i obrazlaže da to znači manjak od 350 milijardi dolara za svetsku ekonomiju vrednu 35 biliona. Američka ekonomija, najveća na svetu, u prvoj polovini godine je beležila rast, dok će u drugoj iskusiti pad privrednih aktivnosti. Za celu 2001. u UN očekuju rast u SAD za jedan odsto prema prethodno prognoziranih 1,8 odsto.\nIstovremeno će Evropska unija registrovati ekonomski rast od 1,8 odsto, prema prethodno očekivanih 2,7 odsto, dok će japanske privredne aktivnosti opasti za pola procenta, prema ranije prognoziranom rastu za 0,7 odsto, ističe se u izveštaju UN.\nEkonomski rast u zemljama u razvoju istočne i južne Azije, čije ekonomije predvodi trgovina, biće ove godine 1,7 odsto u poređenju sa prethodno prognoziranih 4,1 odsto. U Africi eksperti UN očekuju rast od tri odsto (u ranijim prognozama 4,3 odsto), a u zapadnoj Aziji od 1,9 odsto (2,6 odsto).\nZa razliku od ostalih, Kina će ostati nedodirnuta - ekonomski rast ove zemlje u 2001. se i posle 11. septembra procenjuje na sedam i po odsto. U sledećoj godini u UN očekuju oporavak svetske ekonomije, mada ne tako brz kao što se prethodno verovalo. Ekonomski rast u 2002. sada se procenjuje na dva odsto ili za jedan procenat manje nego u prethodnim prognozama.\nPotresi posle 11. septembra posebno će se odraziti na svetsku trgovinu, koja će tekuću godinu završiti na istom nivou kao i prošlu, prognozira se u izveštaju. Tek u 2002. svetska trgovina će ubeležiti rast, ali ne za 6,5 odsto kako se ranije očekivalo, već za pet odsto.\nNajsiromašnije zemlje sveta će neizbežno najviše trpeti zbog globalnog usporavanja jer su bogate zemlje uvek u boljoj poziciji za borbu sa teškim vremenima, ističe Kiniburg. Znatnu promenu globalnih ekonomskih perspektiva ovaj zvaničnik UN pripisuje razornim efektima terorizma u SAD na finansijski sektor, generalnom slabljenju ekonomskih aktivnosti, padu poverenja biznisa i potrošača i troškovima novih bezbednosnih mera.


SPEKTAKL LETA: Dino Merlin u Kragujevcu : Nadlanu.com\nObjavljeno 18. maj 2018. / 21:35:58\nOvog leta, 30.6.2018. na Hipodrom u Kragujevcu, donosi ultimativni muzičko-scenski show, iskrenu emociju i jedinstvenu energiju zbog kojih već sad možemo reći da publiku očekuje još jedna noć nezaboravne muzičke čarolije Dina Merlina.\nNe postoji mnogo izvođača koji mogu da se pohvale kako su napunili beogradsku Arenu, a tek da su to izveli tri puta zaredom. Međutim, njemu je to pošlo za rukom 2011. godine, da bi 2015. Arena ponovo bila prepuna dve uzastopne večeri.\nKoncerti ovog umetnika po standardima produkcije i performansa idu uz rame najvećih evropskih i svetskih zvezda. Nakon tri godine, Dino će ponovo nastupiti u Srbiji. Ovoga puta u Kragujevcu, koji ce 30. juna biti domaćin najvećeg spektakla u ovom delu Evrope.


Откривена спомен-биста цару Николају Другом Романову | Јадовно 1941. – КУЛТУРА СЈЕЋАЊА\nOtkrivanje spomen-biste caru Nikolaju Drugom\nAmbasador Ruske Federacije u BiH Petar Ivancov rekao je da današnja aktivnost ukazuje koliko je tijesno isprepletena veza i sudbina ruskog i srpskog naroda, koji su se kroz istoriju međusobno kulturno, duhovno i humanitarno podržavali.\nIvancov je podsjetio da je car Nikolaj Drugi Romanov tokom Prvog svjetskog rata dao ultimatum zemljama saveznicima da srpskoj vojsci obezbijede evakuaciju na Krf.\nRuski ambasador je ukazao da se i danas susreću sa materijalnim i duhovnim prijetnjama i izrazio odlučnost za očuvanje pravoslavne kulture i civilizacije, dostojanstveno i kao primjer drugima.\nIzaslanik predsjednika Republike Srpske Siniša Karan istakao je da Republika Srpska i njene institucije danas ne bi bile stamene i snažne bez podrške Ruske Federacije, s obzirom na unutrašnje probleme u BiH, te uticaj međunarodne zajednice.\n“Jako je važno da se upravo odnos prema Rusiji manifestuje i na ovaj način – što se prihvata njena istorija ispunjena stradalništvom velikog broja ljudi u stvaranju pravednijeg i boljeg svijeta”, rekao je Đokić.\nO značaju srpsko-ruskog prijateljstva govorili su i predstavnik Ruskog vojno-istorijskog društva i Fondacije istorijske perspektive Konstantin Kopeljuk, zamjenik direktora “Moskovske kuće sunarodnika” Vladislav Kurnuško, poslanik u Skupštini Srbije Dragomir Karić, a pismo podrške poslao je i princ Aleksandar Karađorđević.\nPredsjednik Udruženja srpsko-ruskog prijateljstva i jedinstva pravoslavnih naroda Zoran Gajić rekao je da se u narednom periodu nastavljuju radovi na izgradnji kompleksa ruskog etno-sela i manastira Svete Matrone Moskovske.\nManifestaciji prisustvuju i izaslanik srpskog člana Predsjedništva BiH Milenko Ristić, predstavnici Ruske pravoslavne crkve, te zvanice iz politike, privrede, kulture i društva.\nCeremonija je organizovana u okviru tradicionalne manifestacije “Dani meda, rakije i pripremanja kotlića”, koja se održava u Ritešiću.\nProjekat je dobio blagoslov Srpske pravoslavne crkve i trenutno se završava izgradnja dominante crkve izgrađene u neo-ruskom stilu sa pet kupola, visine 19 metara, zvonikom i parohijskim objektom.


Italijanski ministar organizuje proteste protiv svoje vlade – Borba\nItalijanski ministar vanjskih poslova i bivši lider Pokreta pet zvjezdica M5S Luiđi di Majo pozvao je na proteste tokom vikenda protiv iste vlade u kojoj i on sjedi u trenutku kada se Italija, kako sada stvari stoje, sprema za još jedan period političke nestabilnosti.\nDi Majo kaže da italijanski narod “mora danas mirno da demonstrira“ u Rimu protiv sistema koji “želi da nam poništi naše zakone“.\nKrhka koalicija između M5S i Demokratske partije lijevog centra PD koja je formirana prošle godine kako bi se spriječili izbori koji bi mogli da dovedu desničarsku Ligu Matea Salvinija na vlast sada je ozbiljno oslabljena sve manjom podrškom za M5S i stalnim egzodusom njegovih izabranih predstavnika.\nPoziv na protest upućen je pošto je Mateo Renci, bivši premijer koji vodi pokret Viva, grupu koja se otcijepila od PD, sredinom nedjelje zaprijetio glasanjem o nepovjerenju ministru pravde iz redova M5S Alfonsu Bonafedeu zbog pravosudnih reformi.\nOd kada je komičar Bepe Grilo 2008. osnovao M5S pokret se pokazao kao valjana opozicija, što mu je omogućilo da prvi put izađe na nacionalne izbore u martu 2018. kada su osvojili 33 odsto glasova.\nPokazalo se, međutim, da su manje uspješni kao dio vladajuće koalicije, a njihovo političko neiskustvo iskoristio je Salvini da udvostruči podršku Ligi dok su dvije stranke bile u koaliciji.\nOd stupanja na vlast M5S je izgubio gotovo polovinu podrške birača, poraženi su i na nedavnim regionalnim izborima u pokrajinama Kalabrija i Emilija Romanja što je, ispostavilo se, najbolji pokazatelj koliko je situacija nepovoljna.\nJakopo Lakoboni, autor knjige “Eksperiment“ o M5S kaže da je poziv di Maja na proteste pokušaj da se stranka prisjeti ideala iz mlađih dana.\nDi Majo, koji je u januaru podnio ostavku na mjesto lidera partije, tvrdi da vlada planira da povuče politiku smanjenja penzija bivšim poslanicima.\nA uskraćivanje privilegija, tvrdi dalje, bio je među prvim politikama koje su odobrene tokom kratkotrajnog saveza sa Ligom.\nVlada, kako kaže, zagovara ukidanje univerzalnog osnovnog dohotka, još jedne ključne politike M5S-a, koja je izvedena prošle godine nakon žestoke borbe oko budžeta sa EU.\n“Di Majo ima za cilj da potvrdi da M5S ostaje strogo posvećen svojim glavnim istorijskim pitanjima”, smatra Lakoboni. “Čineći to, on uopšte ne pomaže svojoj vladi. Međutim, čini se da cilj nije toliko da izazovu pravu krizu, već da učini da se njegovi ljudi osjete živima, a preostali glasači M5S-a da se osjećaju ugodno u svojoj političkoj istoriji.“\nNikola Zingareti, koji vodi PD, nazvao je proteste “greškom“ i pozvao Di Maja da “pazi na budućnost“.\nViše od 20 poslanika M5S napustilo je ovaj pokret ili su otjerani od ulaska u vladu. Gregorio de Falko bio je među prvima koji su izbačeni iz stranke nakon što je glasao protiv Salvinijevog drakonskog antiimigracionog zakona.\n“Oni su izgubili svoje ideale“, kaže De Falko koji je sada među ostalim “pobunjenicima“ M5S u mješovitoj grupi u parlamentu.


Evropska unija (EU) će dobiti oko dvije milijarde doza vakcine protiv korona virusa, najavila je predsjednica Evropske komisije Ursula von der Lajen (Leyen).\nOna je, tokom video-konferencije sa austrijskim kancelarom Sebastijanom Kurcom, rekla da to znači da će moći da se vakciniše 700 miliona ljudi i da to podrazumijeva i građane na Zapadnom Balkanu i u Africi.\nAustrija će, kako je dodala u razgovoru sa kancelarom te zemlje, dobiti dva odsto ukupnog broja vakcina koje je naručila EU, ocijenivši da je to više nego što će, najvjerovatnije biti potrebno Austriji, uvjerena je Von der Lajen.\nOna je rekla kako je će prve vakcinacije vjerovatno moći da počnu u decembru.\nEvropska komisija (EK) je u srijedu, 25. novembra sklopila šesti po redu ugovor o kupovini vakcina protiv korona virusa. U pitanju je ugovor sa kompanijom Moderna.\nPrema riječima von der Lejen, svaku vakcinu će prvo procijeniti Evropska medicinska agencija (EMA) prije nego ista bude dostupna na tržištu.\nInače, Predsjednica EK je 19. novembra najavila mogućnost da bi "prije kraja sljedećeg mjeseca" EU mogla odobriti dvije vakcine protiv korona virusa koje testiraju kompanije Pfizer-BioNTech i Moderna.\nVon der Lejen je ranije pozvala evropske građane da nastave sa poštivanjem ograničenja, čak iako uvedene mjere štete preduzećima i oštećenoj ekonomiji koja ljude dovodi u socijalne i mentalne poteškoće.


Pehar je sinoć, u ime Grada Zrenjanina, primio gradonačelnik Čedomir Janjić, na svečanosti upriličenoj u okviru 52. Međunarodnog sajma turizma u Novom Sadu.\n– Mnogo rada i truda ulažemo da bismo promovisali Zrenjanin, ne samo kao dobro mesto za investiranje, nego i kao zanimljivu turističku destinaciju. Očigledno je da smo uspešni u tome – ocenio je Janjić.\nPročitajte još: Za četiri godine u gradu izgrađeno 18 kilometara biciklističkih staza\n– Drago mi je da ljudi koji nisu iz Zrenjanina prepoznaju naš grad kao zanimljivo mesto, a naročito naše manifestacije kao odlično organizovane kulturno – zabavne, sportske i privredne događaje u Srbiji – zaključio je gradonačelnik Janjić.\nTagoviČedomir Janjić manifestacije Novosadski Sajam pehar\n05/10/2019 у 11:56\nDovodjenje lepe brene i ostalih pevaljki kao i leskovackih rostiljdzija je vrhunski domet naprednjackih turizmologa.Seljoberski karakter budalastih manifestacija u nasem gradu odgovara ukusu vecine naroda tako da je pehar potpuno zasluzen,mada primalac odlicja vise lici na promotera farme bikova nego na gradonacelnika nekog civilizovanog grada u evropi.\n„Slatki dan“ u Belom Blatu, na meniju slatkiši kakve god poželite


Vesti online / Vesti / Srbija / Đilas: Izbore odlažu zbog kampanje protiv mene\nSmenjeni gradonačelnik Beograda Dragan Đilas izjavio je u utorak da republička vlast čini sve da odloži izbore u glavnom gradu da bi što duže vodila kampanju protiv njega, pored zakonske mogućnosti da se izbori održe u decembru.\nDragan Đilas: Ne plašim se kontrole, ali sam svestan da će dabude hajke\n"Ja mislim da će vlast učiniti sve da te izbore pomeri za mart. Potrebno je organizovati dodatnu kampanju sa neisitnama o tome kako se radi u Beogradu. Ja sam za to spreman, a mislim da su spremni i Beograđani", rekao je Đilas novinarima u Skupštini Beograda.\nPrema njegovim rečima, privremene mere u Beogradu su vid neformalnog vanrednog stanja, što ne bi trebalo raditi u glavnom gradu.\nĐilas je pozdravio odluku gradske skupštine da usvoji predlog o pružanju finansijske pomoći od 4.000 dinara najugroženijim penzionerima.\n"Prošli put za to nisu glasali predstavnici one većine koja je donela odluku o mojoj smeni. Danas mi deluje veoma simpatično kako se svi hvale kako će zahvaljujući njima ta nepravda biti ispravljena", kazao je Đilas.\nĐilas je kazao da će Demokratska stranka, čiji je predsednik, odlučiti da li će učestvovati u organu privremene uprave u Beogradu ako Vlada Srbije to bude ponudila i ocenio da će se najavljena kontrola funkcionisanja Beograda pretvoriti u hajku.\n"Ja se ne plašim kontrole kao kontrole, ali sam svestan da će se to pretvoriti u hajku i harangu protiv mene i mojih saradnika. Mislim da je to svima jasno i da oko toga ne treba previše trošiti reči", rekao je smenjeni gradonačelnik.\nĐilas je dodao da od svih javnih preduzeća u gradu jedino Sava centar ima ozbiljne finansijske probleme, dok sva ostala preduzeća posluju sa profitom.\n"Nadam se da ideje koje se lansiraju u javnosti o javno-privatnim partnerstvima u komunalnim preduzećima neće dotaći preduzeća koja bi na osnovu toga sutra podigla cene na štetu Beograđana", rekao je Đilas.\nUtorak 15.10.2013. 16:30\nSamo članovi stranaka u vlasti se prave da ne vide prljavu političku borbu protiv neistomišljenika koja se vodi svakodnevno već godinu dana


(VIDEO) Žena palila Kuran stranicu po stranicu, dobila pretnje "za ovo ćemo te spaliti živu"... | Vesti Dana\n(VIDEO) Žena palila Kuran stranicu po stranicu, dobila pretnje „za ovo ćemo te spaliti živu“…\nseptembar 21, 2019 april 7, 2011 by\nProvokativni snimak na kome neimenovana žena 15 minuta čita odlomke iz Kurana i pali ih stranicu po stranicu zapalio je društvene mreži i izazvao gnev u islamskom svetu.\n„Imam obeležene pasose u knjizi psose koje sam obležila obeležila sam kuranom, jer sirova slanina najbolje obeležava kuran. Kada pročitam pasos iscepaću stranicu i baciti u posudu za vatru i zapaliću je“ kaže žena.\nNakon čitanje Sure 2 pasosa 191 o borbi protiv nevernika počelo je paljenje Kurana, a trajalo je punih 15 minuta dok je neimenovana žena čitala odlomke Kurana\nOsoba sa snimka neće biti zakonom gonjena jer prema prvom amandmanu Ustava Sjedinjenih Američkih Država svaki građanin ima neotuđivo pravo na slobodu govora, koje se ograničava samo kada se direktno poziva na neposredno nasilje i ukoliko neko u kratkom vremenskom periodu vođen takvim pozivom izvrši neko krivično delo.\nPrincip takozvanog govora mržnje koji je prisutan u zakonodavstvima evropskih zemalja ne postoji u Americi i njihov pravni sistem ga smatra za kršenje osnovnog građanskog prava na slobodu govora.\nOvakvo pravilo je uspostavljeno 1969 godine odlukom vrhovnog suda u slučaju Brandenburg protiv države Ohajo, kada je lider Klu Klaks Klana tužio državu zbog uskraćivanje prava na slobodu govora zato što su njegove ideje smatrane uvredljivim. Ustavni sud je ustanovio da bi se zabranom uvredljivih ideja država stavila u ulogu cenzora i takvo pravilo bi bilo nepraktično zbog nemogućnosti da se postave precizni standardi šta je ubredljivo, a šta nije.\nSnimak je izazvao revolt na društvenim mrežama i pozive da bude zabranjen. Istovremeno performans je videlo pola miliona ljudi. „Nadam se da ćeš goreti u paklu“, „Ideš u pakao ili ćeš biti spaljena živa“ poručio je drugi korisnik, „Mrzim te“ naisao je izvesni Abdul Tahib… to su samo neki od komentara na paljenje.\nRUSIJA ODLUČILA: Nećete imati gej paradu ni za 100 godina, ZABRANJENO JE!


SAD i Južna Koreja planiraju nove vojne vežbe - Sputnjik Srbija\nSAD i Južna Koreja planiraju nove vojne vežbe\n07:22 18.09.2017 (osveženo 08:48 18.09.2017) Preuzmite kraći link\nSjedinjene Američke Države i Južna Koreja planiraju još jedne zajedničke vojne vežbe u oktobru, na kojima će učestvovati američka udarna grupa na čelu sa nuklearnim nosačem aviona, navodi se u izveštaju Ministarstva odbrane Južne Koreje koji je predstavljen parlamentu.\nTilerson: Ako sve propadne, udaramo na Severnu Koreju\nOva informacija pojavila se nakon još jedne nuklearne i raketne probe Severne Koreje.\nJužnokorejska novinska agencija Jonhap saopštila je da će Vašington, Seul i Tokio održati zajedničke vojne vežbe u slučaju raketnog napada Severne Koreje početkom oktobra.\nProšle nedelje Pjongjang je, nakon nuklearne probe 3. septembra, izveo lansiranje balističke rakete koja je preletela preko Japana i prešla 3,7 hiljada kilometara.\nSevernokorejski „bljesak koji je potresao planetu“\nKim objasnio šta će mu nuklearna bomba\nvojne vežbe, Južna Koreja, Severna Koreja


EU: Najveći kvartalni pad BDP u EU od 1995. godine - InStore.ba\nHome Aktuelno EU: Najveći kvartalni pad BDP u EU od 1995. godine\nEvropska unija u drugom kvartalu 2020. godine beleži sezonski pad BDP-a od 11,4 odnosno 11,8% za područje Eurozone, navodi Eurostat. U drugom kvartalu pad su nastavili i potrošnja u evropskim domaćinstvima kao i broj zaposlenih.\nZavod za statistiku EU navodi da je pod BDP od 11, 4 odnosno 11,8% u odnosu na prvo tromjesečeje 2020. godine “daleko najoštriji pad zabilježen od početka sezonskog mjerenja 1995. godine“.\nU poređenju sa istim kvartalom prethodne godine, BDP je smanjen za 14,7% u Eurozoni i za 13,9% na nivou cijele EU.\nTokom drugog kvartala 2020. godine, izdaci za potrošnju domaćinstava smanjili su se za 12,4% u Evrozoni i za 12,% u EU. U istom periodu izvoz se smanjio za 18,8% u Eurozoni i u EU, dok je uvoz smanjen za 18 % u Eurozoni i 17,8 % u EU.\nEurozona u drugom kvartalu 2020. godine beleži smanjenje broja zaposlenih u odnosu na prva tri mjeseca ove godine za 2,9 % odnosno 2,7 % na nivou EU što je također najoštriji pad zabilježen od početka sezonskih serija 1995. godine.\nPrevious articleVelika Britanija: Morrisons snizio cijene za preko 400 proizvoda\nNext articleFrancuska: Za oporavak ekonomije 100 milijardi eura


I fantomi u izbornoj akciji?\nGledaoci koji su u izbornoj noći pratili informativni program Televizije Crne Gore i uživo uključenje iz zgrade Opštine u Cetinju, ostali su zbunjeni ili zaprepašteni scenom u kojoj iza reporterke, iz zgrade Opštine izlaze mladići koji, prethodno vidjevši kameru, navlače kapuljače i prekrivaju lica da bi napustili sjedište prijestonice. Taj snimak se veoma brzo raširio društvenim mrežama uz pitanje: ko su osobe koje skrivajući lica napuštaju Opštinu Cetinje, odnosno ko je boravio u Opštini a da je imao potrebu da praktično maskiran prođe pored kamere koja se tu zadesila?\nCetinje: Izborna noć\nTreba podsjetiti da je izborni dan u Cetinju bio pun tenzija, dogodilo se više fizičkih obračuna, korišćene su palice i sprej suzavac, intervenisala policija i medicinske ekipe. Opozicione stranke nemaju dilemu da je Cetinje tokom izbornog dana bilo prepuno nepoznatih osoba.\nIstragu policije o ovom događaju zatražio je i Savjet za građansku kontrolu rada policije koji između ostalog konstatuje, da je kadar Televizije Crne Gore prilično uznemirio i zainteresovao javnost, a na kome se vidi da u toku izvještavanja uživo iza leđa novinarke prolazi grupa mladića sa kapuljačama.\n„Savjet traži od Uprave policije da utvrdi identitet tih lica kao i razlog njihovog boravka, u neradnom danu, u zgradi Skupštine Prijestonice. Savjet svakako cijeni da je važno da se javnosti pruža informacija i tome jer je to interesu zaštite kredibiliteta policije“, navodi se u saopštenju. Tokom dana smo uputili pitanje Upravi policije da li je pokrenuta istraga ili identifikacija nepoznate grupe.\nKomentarišući nesvakidašnji događaj, Boris Raonić direktor Građanske alijanse ocjenjuje da nije prvi put da se ljudi u kapuljačama nalaze na mjestu važnih događaja:\n„Te slike sa momcima sa kapuljačama mi u Crnoj Gori nismo prvi put vidjeli. Mi smo takve slike gledali za vrijeme protesta, takve slike pamte novinari koji su prebijani u Crnoj Gori, tako da momci koji kriju svoj identitet postaju pojava koja se vidi u itekako bitnim momentima. Ono što brine je, što institucije sistema nisu uradile ništa ni u jednom slučaju od brojnih primjera da se otkrije identitet tih pojedinaca. Kako nije ništa urađeno na tome, to se prenosi na druge sfere društva, javlja se veliki jaz i kriza koja je eskalirala upravo što se institucije nisu bavile ovim pojedincima“.\nIdentifikacija je važna jer će se time spriječiti dalje špekulacije o ulozi nepoznatih ljudi u izbornom procesu, zaključuje Raonić: Da li su ti ljudi sa kapuljačama akteri političkog života, očigledno da jesu. Da li to treba da budu, to treba da kažu institucije, odnosno da država kaže šta su oni radili i ko su. Mislim da ne bi bio nikakv problem da se to utvrdi, kako se ne bi spekulisalo, spinovalo i otišlo dalje u užarenoj atmosferi za koju znamo kako je rezultirala u Cetinju – fizičkim obračunima i svemu onome čemu smo bili svjedoci“.


Od sutra od 20h prestaje javni prevoz na čitavoj teritoriji Srbije,u nedelju još mera • Poportal\n20/03/2020 01/04/2020 Biljana Petrović0\nLast updated on 1 априла, 2020 at 10:16 pm\n„Od sutra od 20 časova prestaje javni prevoz na čitavoj teritoriji zemlje. Od nedelje u 20 časova, zatvaramo restorane, kafiće, tržne centre. U ovom trenutku opasnost je isuviše velika da bi razmišljali o materijanim pitanjima.\nSutra od 19 časova zahvaljujući aganžmanu predsednika Vučića, očekujemo veliku isporuku iz Kine“, saopštava premijerka Srbije Ana Brnabić na konferenciji za medije koja je u toku.\n„Naš avion se sutra uveče vraća sa velikim brojem opreme, a takođe i eksperata koji su se u Kini borili sa koronavirusom. Očekujemo da se naš najveći avion bar jednom vrati i donese još opreme i eksperat.\nMolim poslodavce da imaju maksimalno razumevanje za radnike, i da im omoguće da rede od kuće, a oni koji ne mogu, nek se jave Privrednoj komori rado organizovanja prevoza.\nNiko neće propasti za nekoliko nedelja, budimo solidarni, razmišljamo najpre o ljudima, ne samo o onima koji su bolesni nego i onima koji su zdravi.“


LavaSoft izdala novu verziju Ad-Aware Free Antivirusa |\nHome » IT VESTI » LavaSoft izdala novu verziju Ad-Aware Free Antivirusa\nby S.Simić|Published June 9, 2014\nNova verzija ima unapređenu detekciju zlonamernog sofvera, kao i jednu yanimljivu karakteristiku – mogućnost korišćenja Ad-Aware Free Antivirusa uz neki drugi sigurnosni paket programa. Glavna razlika između ovog programa i programa ostalih proizvođača je to što se ovaj može koristiti kao dodatni sloj sigurnosti uz postojeći antivirusni sistem.\nPrilikom instalacije programa Ad-Aware detektuje postojeću zaštitu na računaru i tu korisnik može odabrati „Compatible“ način instalacije, odnosno isključiti zaštitu u stvarnom vremenu, kako bi Ad-Aware Free Antivirus mogao raditi istovremeno sa nekim drugim antivirusnim rešenjem.\nIz LavaSofta tvrde da nova verzija dolazi sa mnogo boljim engine-om za detekciju zlonamernog softvera i boljom podrškom za analizu rezultata skeniranja.\nAd-Aware Free Antivirus + je besplatan za sve privatne korisnike koji koriste Windows XP SP3 ili noviju verziju Microsoftovog operativnog sistema.\nPrevious post MSI najavio All-in-One računar Adora20 3M\nNext post iPhone 6 će imati veći displej i podršku za bežično punjenje


Kabare 13 - novi klub na beogradnocu.com | Beograd Noću\nKabare 13 – novi klub na beogradnocu.com\nKabare 13, vesti • 29. Januar 2014.\nKabare 13 - novi klub na beogradnocu.com.\nBeogradski noćni provod postao je bogatiji za još jedno pravo klupsko mesto – Kabare 13. Klub Kabare 13 radi šest dana u nedelji kao kafić, odnosno od ponedeljka do subote od 12 h, pa sve do 22 h, dok se četvrtkom, petkom, subotom i nedeljom pretvara u neizbežno mesto za vaš neponovljivi klupski provod. Četvrtkom kao klub radi od 22 h pa sve do 1 h iza ponoći, dok od petka do nedelje radi od 22 h, pa do čak 4 h iza ponoći.\nSutra, 30. januara, za vaš specijalan provod zadužen je Hamen Alić, dok vas u petak očekuje Igor X i Zvezde Granda. U klubu Kabare 13 očekuje vas veoma ljubazno osoblje, rapsoloženi gosti koji su uvek prijateljski nastrojeni i naravno, usluga koja je apsolutno besprekorna.\nSubota je dan kada ćete uživati uz Crystal Bend dok su u nedelju, 2. februara na repertoaru Toni Surovi i Maki. Klub Kabare 13 potpuno je prilagođen vašem maksimalnom uživanju,a ono što će vam se posebno dopasti je da pored svih ostalih pogodnosti koje pruža, ima i jedinstven koncept. Ono što je specifično u ovom klubu jeste da se svakog utorka od 20h ovde organizuje turnir u društvenoj igri “Ne ljuti se čoveče”. Da biste igrali potrebno je da platite 250 dinara, i igra se naravno sistemom eliminacije. Ko bude pobedio, odnosi sav novac. Očekujemo vas i ovog utorka 4. februara na izazovu ove sjajne igre.\nKlub Kabare 13 odiše pravom klupskom atmosferom, elegancijom i sofisticiranošću, dok su sa druge strane cene veoma prisupačne, odnosno kafanske. Fotografi portala beogradnocu.com ne propuštaju najbolja gradska dešavanja, pa će se tako I sa vama provoditi u klubu Kabare 13.\nRezervišite svoje mesto na vreme i uživajte u čarima ovog jedinstvenog kluba u Beogradu. Uz vaš omiljeni vodič kroz noćni život Beograda, to možete učiniti jednostavno - putem našeg korisničkog Call Centra 063 33 33 44 ili Online. Ovaj način rezervisanja važi za sva dešavanja u klubu Kabare 13.


Prema istraživanjima agencije "Ipsos Stratedžik marketing" rađenim u periodu od 1. januara do 31. avgusta 2016. godine, Radio 021 je i nakon 19 godina postojanja u vrhu popularnosti radio stanica koje se slušaju na teritoriji Novog Sada.\nIstraživanja dokazuju da 021 ima izrazito veliku publiku u Novom Sadu jer su uzeti rezultati na nivou nedeljnog reach-a (ispitanici odgovaraju na pitanje koje su stanice slušali tokom nedelje) kako bi se lakše uočila brojnost i konstantnost.\nNa prvom grafikonu prikazan je rejting radio stanica iz Novog Sada koje imaju dozvolu za emitovanje izuzimajući javni servis, dok su na drugom grafikonu sve radio stanice koje se čuju na području Grada Novog Sada.\nSlično je bilo i ranije, pa ne treba da čudi dobar rezultat i u prvih osam meseci 2016. godine. Radio 021, koji program emituje na frekvenciji 92,2 MHz postoji od 1997. godine i uskoro će obeležiti dve decenije postojanja.


1. Liga – Bejzbol savez Srbije\nVojvodina šampion Srbije!\nNovosadska Vojvodina je prvak Srbije za seniore! Vojvođani su osvojili prvu titulu u svojoj istoriji i opravdali ulogu favorita koju su imali u duelu sa BK Novi Sad. U best-of-three seriji preokrenuli su rezultat...\nNovi Sad u finalu Prvenstva Srbije!\nBK Novi Sad je finalista Prvenstva Srbije za seniore – posle bolje igre u nedeljnom meču, mladi Novosađani su izbacili iz takmičenja sada već bivšeg šampiona, ekipu Beograd 96! Srbija će takvim ishodom polufinala,...\nZavršen je prolećni deo Prvenstva Srbije u bejzbolu. Vojvodina je pobedom od 16:7 nad Novim Sadom potvrdila da je najbolji tim trenutno, dok su Beograd 96 i Vojvode u poslednja dva međusobna meča imali...\nVojvodina redja pobede – 5 pobeda u nizu!\nEkipa novosadske Vojvodine je nastavila sa dominacijom u Prvenstvu Srbije ze seniore – pobedom od 16:5 nad prošlogodišnjim šampionom Beograd 96, učvrstila se na vrhu tabele sa skorom 5-0! Iako je Beograd 96 poveo...\nVojvodina bolja od Novog Sada\nU nastavku Prvenstva Srbije za seniore Vojvodina je savladala Novi Sad sa 7:2 i učvrstila se na vrhu tabele. Utakmica Beograd 96 – Vojvode je otkazana zbog kiše. Vojvodina je odigrala dobar meč a...


Više od 15.000 posetilaca u 8. Noći istraživača - Ozonpress :: internet portal\nTag: istraživači, noć, posetioci\nPod sloganom “Znanje na prvi ogled”, 29. septembra od 17 do 22 časa održana je, u 11 gradova Srbije, 12. Evropska Noć istraživača.\nVetar i hladno vreme nisu uspeli da spreče mlade roditelje s decom, školarce i tinejdžere da prošetaju ulicama Beograda, Niša, Kragujevca, Pirota, Požarevca, Inđije i Petnice, upoznaju se sa temom savremenih migracija, upoznaju istraživače, saznaju više o njihovom životnom pozivu, zabave se ali i nauče nešto korisno i novo.\nSteffen Hudolin EU Delegacija\nNoć istraživača zvanično su otvorili šef sektora operacija EU Delegacije u Srbiji, Štefen Hudolin (Steffen Hudolin), otpravnik poslova i prvi savetnik ambasade Francuske u Srbiji, Nikola Faje (Nikolas Faye), predstavnik Evropske komisije, Pšemek Jankovski (Przemyslaw Jankowski) i koordinatorka ReFocuS projekta Noći istraživača, dr Tanja Adnađević, iz Instituta za biološka istraživanja “Siniša Stanković”.\nU Beogradu jedna od najposećenijih lokacija bio je Francuski institut ali i Galerija nauke i tehnike SANU, Naučni klub Beograd, tradicionalno lokacije na Kalemegdanu, BIG Fashion i Muzej Vuka i Dositeja.\nO biodiverzitetu, tumačenju ljudske prirode i njene raznolikosti, tradicionalnim i umetničkim zanatima koje su migranti iz afričkih, karipskih i azijskih zemalja doneli u Evropu posetioci su pažljivo slušali u Francuskom institute punih šest časova, koliko je trajala 12. Evropska Noć istraživača.\nPrava euforija mogla se osetiti u Galeriji nauke i tehnike SANU, gde su se najmlađi zabavljali uz izložbu “Nauka kroz zabavu”, koja je predstavila 18 vizuelno atraktivnih i interaktivnih eksperimenata, gde su na jednostavan i primamljiv način objašnjeni različiti fenomeni iz oblasti fizike.\nNa Kalemegdanu “vladao” je duh šume, zahvaljujući ekipi koja je duh šumarstva predstavila na poseban i drugačiji način. Znanje iz narodne medicine, preneseno je iz prve ruke posetiocima Noći istraživača koji su želeli da saznaju sve o “biljkama za boljke”, dok se druga ekipa istraživača trudila da objasni zašto je važna etnologija, nauka o narodima, kako su migracije i naivna umetnosti usko povezani. Zašto je veštačka inteligencija važna i kako valjano posmatrati robote, kako astronauti obavljaju svakodnevne poslove dok su u svemiru i čime se bave dok su “tamo gore”, i šta se dešavalo u Petnici kao posledica konkursa Naučni inkubator, koji je organizovan u prošlogodišnjoj Noći istraživača su samo neka od pitanja, na koja su odgovore dali istraživači poslednjeg petka u septembru 2017. Šta je koevolucija a ko ima “zlatno lice” saznali su empirijski radoznali tinejdžeri u 8. Noći istraživača u Srbiji.\nPrava zvezda ovogodišnje Noći istraživača bila je doktorka teorijske fizike, Špankinja, Alisija Sintes (Alicia Sintes), koja je u Naučnom klubu Beograd samo u Noći istraživača govorila o gravitacionim talasima, o kojima se dugo slušalo a koji su konačno detektovani 2016.\nKoncept u kome nauka prilazi publici, predstavljanjem u Big Fashion tržnom centru, pokazao se veoma uspešnim, pa je nekoliko hiljada posetilaca učestvovalo u zanimljivim i interaktivnim eksperimentima iz fizike i hemije a predstavili su se speleolozi koji su predstavili publici jednu speleološku ekspediciju.\nU Muzeju Vuka i Dositeja se pričalo o vezi muzike i migracija, Vukovim putovanjima na kojima je zapisivao reči guslara, o Kolumbu, Servantesu i migracijama.\nOsma Noć istraživača u Srbiji, ispunila je svoj cilj: mladi naučnici su svoj posao i znanje približili svim razigranim umovima a dobra atmosfera, raspoloženi mladi ljudi, istraživački poziv, spakovan u prijemčivo i zabavno ruho, kao i vedro veče, obeležili su ovu Noć istraživača.\n12. Evropska Noć istraživača održana je u 340 gradova i 26 država. U manifestaciji je učestvovalo million građana i 18.000 istraživača, širom Evrope.\nKoordinator ReFocuS projekata Noći istraživača u Srbiji je Institut za biološka istraživanja „Siniša Stanković“ sa partnerima: Prirodno matematičkim fakultetom iz Niša, Centrom za promociju nauke i Zavodom za zaštitu spomenika kulture iz Kragujevca.Noć istraživača finansirana je iz programa „HORIZON 2020“ koji predstavlja najveći program Evropske unije za istraživanje i inovacione delatnosti, a u okviru potprograma Marija Sklodovska-Kiri.\nSvi sadržaji bili su besplatni.\nEkipa ReFocuS projekta se zahvaljuje na podršci i praćenju medijima, partnerima, sponzorima i posetiocima!\nNoć gde se eksponati mogu gledati, mirisati, jesti i poneti


13-08-2020 11:44 Izdvojeno Svet Planeta\nIstraživači iz kompanije za kibernetičku bezbednost koji su prvi otkrili napad severnokorejskih hakera na izraelske bezbednosne sisteme odbrane, rekli su da je "hak" bio uspešan, uprkos tvrdnjama ministarstva odbrane da je suprotno.\nMediji izveštavaju da je "Lazarus" ukrao osetljive podatke iz „nekoliko desetina“ kompanija, Izrael je rekao da se brine da bi mogao pasti u iranske ruke.\nIzraelski odbrambeni zvaničnici zabrinuti su da bi velika količina tajnih podataka ukradenih tokom napada mogla biti prosleđena Iranu, ključnom savezniku Pjongjanga, navodi se u izveštaju.\nIzraelske odbrambene vlasti saopštile su da je ciber-napad od strane grupe Lazarus osujećen i da nisu ugroženi podaci.\nIzrael i Iran su se godinama bavili tajnim borbama koje su uključivale visokotehnološko hakovanje i sajber-napade. Izrael je rekao da je sprečio veliki napad početkom ove godine što se široko pripisuje Iranu. Osumnjičen je da se Izrael osvetio dve nedelje kasnije sajber-napadom na iransku luku.\nNajpoznatije američke i izraelske obaveštajne agencije sumnjiče se da su pustile računarski crv nazvan "Stuknet" koji je poremetio iranski nuklearni program.\nIstraživači su u sredu izneli izveštaj da je napad Severne Koreje počeo prošlog juna.\nOvo je, kako se izveštava, jedan od niza prilika u kojima su hakeri kreirali lažne LinkedIn profile za regrutovanje osoblja i koristili ih da bi se približili svojim ciljevima u izraelskim firmama.\nVojni helikopter pogođen u Virdžiniji, alarmirani najviši organi! Više o tome OVDE.


Luna Đogani nakon izlaska iz Zadruge otkrila je da se videla sa Andrejom Atijasom, a onda dodala da se povlači na nekom vreme.\n"Videla sam se sa Andrejom, išli smo na ručak. On me je razumeo, nije mu se svidelo moje ponašanje. Pružio mi je ruku podrške. Brine se za mamu, nije ljut na nju. On je voli i poštuje", rekla je Luna Đogani.\nU emisiji je otkrila i da se povlači na neko vreme.\n"Neko vreme ću se povući, to će biti verme koje će meni da odgovora. Ne znam na koliko, psihički moram da se dovedem u red. Nije me sramota da kažem da ću potražiti pomoć stručnog lica. Potreban mi je odmor, odlazim na jedno mirno mesto gde neće biti telefona i ljudi. Nadam se da će svi razumeti. Marko će biti deo svega toga", rekla je Luna u emisiji "Premijera Vikend Specijal".\nVIDEO: Luna Đogani napušta Zadrugu\nLuna Đogani napušta Zadrugu


Od sjaja do nerešenog rezultata: Srbija prokockala 2 gola prednosti - Sportska centrala\nOd sjaja do nerešenog rezultata: Srbija prokockala 2 gola prednosti\n12 jun 2022. 22:49\nU ovkiru četvrog kola Lige „B“ Lige nacija reprezentacija Srbije igrala je nerešeno sa Slovenijom, a rezultat je bio 2:2.\nIzabranici Dragana Stojkovića na poluvremenu su otišli sa dva gola prednosti.\nSrbija je od samog početka preuzela inicijativu i krenula sa napadima. Prvu priliku izabranici Draga Stojkovića imali su petom minutu, kada je Tadić iz slobodnog uraca pronašao Mitrovića koji je glavom šutirao ka golu Oblaka, ali je sjajni golman lako to odbranio. Tri minuta posle prilike Mitrovića, Srbija dolazi do prednosti. Oličan prodor Mladenovića po levoj strani, ubacio je loptu u kazneni prostor gostiju, a tamo se najbolje snašao Andrija Živković koji dovodi Srbiju u prednost. Tokom celog prvog dela Srbija je bila bolji rival, ali do drugog gola su stigli u 35. minutu igre. Dušan Tadić sjajnim driblinzima stvorio sebi prostor za centaršut, lopta dolazi do najbolje strelca SRbije Aleksandra Mitrovća koji matira Oblaka.\nReprezentacija Slovenije je na poluvremenu imala dva gola zaostatka pa su na startu drugog dela načinili tri izmene. Odmah se videlo da su to prave izmene, pa su domaćini zaigrali odmah bolje.\nSlovenija je smanjila rezultat u 48. minutu igre,a strelac je bio Adama Gnezde-Čerin, posle centaršuta Šporara.\nSamo pet minuta kasnije, Slovenija dolazi do izjednačenja. Loše se postavio Strahinja Pavlović, iza njegovih leđa utrčao je Benjamin Šeško koji matira golmana Srbije. Nakon primljenog gola selektor Piksi u igru je ubacio Luku Jovića i Filipa Kostića umesto Filipa Mladenovića i Saše Lukića. PRvi udarac u drugom delu Srbija je imala u 61. minutu igre, kada je šutirao Kostić. Pokušavali su gosti na sve načine da postignu gol, ali nije htelo.\nDobru akciju imala je Srbiju u 83. minutu, ali udarac Jovića je bio neprecizan. Do kraja utakmice Srbije je imala loptu u svojim nogama i konstantno se igralo ispred gola domaćina, međutim trećeg gola nije bilo. U samom finišu utakmice crveni karton dobio je rezervni golman Predrag Rajković zbog prigovra.\nNarednu utakmicu reprezentacija Srbije igra 24. septembra, kada će dočekati Švedsku.


BiH bi se mogla suočiti sa najvećom krizom od devedesetih godina – Glas TK\nBiH bi se mogla suočiti sa najvećom krizom od devedesetih godina\nredakcija 10. November 2017.\nOpstrukcije i poltička sabotaža postale su uobičajene u Bosni i Hercegovini, navedeno je, između ostalog, u analizi uglednog američkog časopisa Politico.\nAnalitičari ovog časopisa navode da vrijeme ističe za BiH i njene građane, jer zemlja mora reformisati svoj izborni sistem.\n“Ukoliko političari u BiH ne učine ništa, i ukoliko u cijelu priču ne uskoče Evropska unija i SAD, BiH i regija zapadnog Balkana suočit će se sa najvećom krizom još od sredine devedestih godina prošlog stoljeća”, navodi Politico.\nNajviše pritužbi na postojeći Izborni zakon dolazi od političara iz reda hrvatskog naroda, a analitičari Politica podsjećaju da ni nakon osam godina od presude Evropskog suda za ljudska prava u slučaju “Sejdić – Finci”, BiH još uvijek nije učinila ništa kako bi obezbjedila jednaka prava svim svojim građanima.\n“BiH je u protekle dvije decenije jedva uspjela u tome da se ne ostvare crna predviđanja o njenoj budućnosti, odnosno raspadu zemlje i nastavku konflikta koji je uništio zemlju devedesetih godina”, istaknuto je u analizi ovog časopisa.\nDodaje se da su EU političari isfrustrirani nemogućnošću bh. političara da donesu najjednostavnije moguće odluke za dobrobit građana BiH.\n“Tim prije što je EU uložila mnogo vremena i sredstava u BiH kako bi tu zemlju usmjerila ka svojim okvirima. I građani BiH su itekako isfrustrirani, jer susjedne zemlje napreduju ka EU, a političari u BiH ne mogu da se dogovore ni oko jednostavnih odgovora na pitanja iz upitnika Evropske komisije”, piše Politico.\nPrevious Post: Usvojena Informacija o reformi sistema socijalne zaštite\nNext Post: BiH najviše izvozi sjedala, struju i drvo, a uvozi naftna ulja i automobile


NDVBGD: Lekarska komora da reaguje na sramne izjave dr Nestorovića! – Gerila\nGerila > Politika > NDVBGD: Lekarska komora da reaguje na sramne izjave dr Nestorovića!\nNDVBGD: Lekarska komora da reaguje na sramne izjave dr Nestorovića!\nobjavljeno na Mar. 11, 2020 u 2:56 pm 11/03/2020\nInicijativa Ne davimo Beograd uputila je danas zahtev Lekarskoj komori Srbije da se izjasni povodom navoda koje je u javnosti dao pulmolog dr Branimir Nestorović govoreći o koronavirusu, jer je, kako se navodi, uvredljivim tonom ismevao zabrinutost ljudi i na podrugljiv način govorio o posledicama i mogućnostima zaraze.\n“Doktor Branimir Nestorović je učestvujući na konferenciji za medije zajedno sa predsednikom Vučićem izjavio, između ostalog, da “…estrogen štiti žene…i što se žena tiče – vi slobodno u šoping u Italiju…”, “…ja sam protiv testiranja…”, “…virus je smešan…” kao i da “….je ovaj virus najsmešniji u istoriji čovečanstva…”. Ove izjave pratile su podrugljive gestikulacije i celokupna konferencija za medije delovala je kao ismevanje zabrinutih građana i građanki”, navodi se u saopštenju Inicijative NDVBGD.\nNDVBGD je zbog toga tražio od Lekarske komore Srbije da se izjasni, ali i da odgovori na sledeća pitanja:\n“Da li je davanjem navedenih izjava dr Nestorović povredio odredbe Kodeksa medicinske etike Lekarske komore Srbije? Naročito, da li je dr Nestorović kao pulmolog davanjem navedenih izjava pokazao svesnost granica svojih stručnih sposobnosti i mogućnosti ili je prekoračio te granice? Takodje, da li je po oceni Vaše Komore dr Nestorović izvršio etički prekršaj nekritičkog objavljivanja metoda lečenja, dajući izjavu u formi preporuke da je testiranje na virus Covid-19 (koronavirus) nepotrebno?”\nDačić: Kosovo je najveći nacionalni interes!\nBorko Stefanović: Vučić nema plan, pregovore o Kosovu vodi na impuls!


Ivana Jankov Blogovi\nNovi tekst editor na sajtu\nNastavljamo sa unapređenjima na sajtu. Prošle nedelje smo aktivirali chat na sajtu, danas smo postavili novi tekst editor na sajtu koji omogućava lepo postavljanje slika i lakši rad. Ove nedelje kreće...\nTeme: novosti na sajtu\nMart 9, 2020 10:12 pm\nKulaaa, dado, Grof iwan i 8 ostali lajkuje ovo\nAliBaba sistem za sortiranje\nKako izgleda Alibabin sistem za sortiranje pošiljki https://twitter.com/i/status/1215524422141898753\nJanuar 21, 2020 7:36 pm\nGovor Miloša Bikovića o primenjenom Svetosavlju\nMiloš Biković me je oduševio sa ovim govorom. https://youtu.be/qmALtGGyEa0\nTeme: srbija, svetosavlje, republika srpska\nJanuar 12, 2020 1:44 am\nMilanka Mićić Foto Crna, Mladjo, Janko Zivanovic i 3 ostali lajkuje ovo\nDobili smo pesmicu\nMoram da podelim bisere sa sajta. Dobismo i pesmicu: Nama forum jeste navika, Šta će biti sa njim već nas fata panika, Admin uvodi neka nova pravila, Ček i modova je nabavila, Igraju se Bogova u uloz...\nDecembar 26, 2019 1:05 pm\nSone i proteus lajkuje ovo.\n1-5 od 116 Rezultata


Uskoro se navršava tačno godinu dana otkako je na snagu stupila nova Odluka o opštim pravilima kućnog reda u stambenim i stambeno-poslovnim zgradama na teritoriji Novog Sada.\nUprkos pooštrenim kaznama, komunalna policija je od početka godine zaprimila poveći broj pritužbi - 1.113 prijava zbog narušavanja kućnog reda i mira, dok je inspekcija izdala 3.230 prekršajnih naloga.\nU vreme popodnevnog odmora najčešće prijave građana\nRadovan Trifunov iz Udruženja profesionalnih upravnika Srbije kaže za 021 da se komšije najčešće žale na buku za vreme dnevnog i noćnog odmora. Kazne predviđene novim pravilnikom su visoke, u nekim slučajevima se za stvaranje buke stanari kažnjavaju sa 10.000 dinara.\n- Stanari povremeno prijave šalju upravniku, nekad se žale direktno Komunalnoj inspekciji, ali u suštini neke uobičajene prijave su svuda iste. Ponekad sami pokušavaju da reše nesuglasice i probleme nastale usled prevelike buke, ponekad ni sami profesionalni upravnici ne mogu mnogo da urade, ali u suštini na kraju sve zavisi od dogovora. Uglavnom se žale na buku u periodu od 16 do 18 časova i za vreme noćnog odmora - navodi Trifunov, prenosi ovaj novosadski portal.\nInače, vreme odmora u zgradama u toku radnih dana traje od 16 do 18 časova i od 23 časa do 5 sati narednog dana. Građani su dužni da vikendom kućni red poštuju u periodu od 16 do 18 časova i od 23 časa do sedam sati ujutru. Na dan dočeka Nove godine 31. decembra, 1. i 13. januara, kućni red ne važi u periodu od 16 časova do četiri ujutru.\nKomunalna policija je zbog nepoštovanja Odluke o opštim pravilima kućnog reda u stambenim i stambeno-poslovnim zgradama u Novom Sadu od početka ove godine izrekla ukupno 80 prekršajnih naloga, 206 građana je upozoreno dok im prilikom 61 intervencije nije bio omogućen ulaz u zgradu u kojoj se odvija prekršaj.\nZanimljivo je da su građani podneli čak 783 prijave za koje nije bilo elemenata za postupanje. Iz Komunalne policije kažu da je najčešći razlog prijava - buka.\nRazlog prijave najčešće je - buka!\n- Učestalo je i prijavljivanje koje nastaje prilikom pomeranja nameštaja, tuširanja u kasnim večernjim satima, glasnog hoda... Bitno je napomenuti da prilikom svog postupanja službenici Komunalne policije moraju zateći lica u neposrednom činjenju prekršajne radnje da bi došlo do primene nekog od ovlašćenja upozorenja ili izricanja prekršajnog naloga. U najvećem broju slučajeva, stanovnici Novog Sada koriste pravo da ostanu anonimni prilikom podnošenja prijava - poručuju u komunalnoj policiji.\nU anketi 021, građani Novog Sada su se saglasili da mladi u najvećoj meri narušavaju kućni red. Iz Udruženja profesionalnih upravnika Srbije to potvrđuju.\n- Češće se žale na mlađu populaciju, da li su u pitanju žurke ili deca koja prave buku u vreme dnevnog odmora potpuno je svejedno. Ponekad glasnu dečiju igru istolerišu ali glasnu muziku u stanovima gde borave studenti dosta ređe - dodaje Radovan Trifunov.\nGrađani mogu biti kažnjeni sa 10.000 dinara zbog stvaranja buke, preglasnog govora, trčanja po stanu, igranja loptom. Takođe je kažnjiva upotreba mašina za održavanje zelenih površina u neposrednoj blizini zgrade u vreme kućnog reda i mira. Istim iznosom biće kažnjeni i oni koji na terasama drže nameštaj ili ogrev, crtaju i pišu po zidovima, prozorima, vratima ili zajedničkim prostorijama.\nKazne za preduzetnike su više. Iznosom od 60.000 dinara pravna lica će biti kažnjena ukoliko, između ostalog, obavljaju neku privrednu delatnost u prostorijama zgrade, a da je natpis ili naziv firme istaknut bez saglasnosti skupštine stanara.\nZa proveru jačine buke nadležna je Inspekcija za zaštitu životne sredine, koja primenjuje standarde po Zakonu o zaštiti od buke u životnoj sredini. Buka u vreme odmora u stambenim zgrada ne sme da pređe graničnu vrednost indikatora buke u visini od 30 decibela. Iz Udruženja profesionalnih upravnika Srbije kažu da do sad nije bilo potrebe za merenjem buke.\nBuka u vreme odmora u zgradama ne sme da pređe visinu od 30 decibela\n- Buka se meri u prostoriji pored, kod osobe koje je prijavila uznemiravanje od buke, a ne u prostoriji u kojoj se proizvodi buka. Postoji indikator koji meri na izvesnoj udaljenosti od zida, iza zatvorenog prozora, na izvesnoj visini i to je sve propisano podzakonskim aktima - kaže za 021 Radovan Trifunov.\nKAZNA ZA KOMŠIJU SA ŠTAKAMA BEZ GUME Pljušte prijave zbog bučne klime i smeća ispred vrata, a svi se pitaju SAMO JEDNO


U interesu Švajcarske je da pomogne Srbiji - Serbinfo.ch\nHome Srbija U interesu Švajcarske je da pomogne Srbiji\nAmbasador Švajcarske u Beogradu, Filip Ge (Philippe Guex) rekao je da je investitorima i privatnim kompanijama iz te zemlje Srbija iz više razloga zanimljiva.\n19. avgusta 2018. Modified date: 19. avgusta 2018.\nAmbasador Švajcarske u Beogradu, Philippe Guex © DFAE\nOn je istakao i da će Srbija i dalje imati prioriotet u švajcarskom Programu za Istočnu Evropu.\n“Za švajcarske kompanije Srbija ima dobru poziciju zbog odličnog obrazovanja u oblasti inženjerstva i u IT sektoru, a takođe srpsko tržište je veoma blizu švajcarskom što je važna prednost. Niski troškovi proizvodnje su prednost srpske ekonomije, zato investiramo u Srbiju”, rekao je Ge za Prvi program Radio Beograda.\n“Švajcarska je kamen stabilnosti, ali njena stabilnost i bezbednost zavisi i od stabilnosti u drugim bliskim zemljama. Evropa ne bi bila Evropa bez Srbije, a Srbija i Švajcarska su susedi bez obzira na granicu tako da je u interesu Švajcarske da pomogne Srbiji da se suoči sa svojim izazovima kako bi Zapadni Balkan mogao da postane region mira i da dugoročni prosperitet postane svakodnevica”, rekao je ambasador Ge.\nPrevious articleŠvajcarska nacionalna banka (SNB) predstavila je novu novčanicu od 200 franaka\nNext articlePoseta Njegove Svetosti Patrijarha srpskog G. Irineja švajcarskoj


Gradimo kulturu volontiranja - Novi Sad - Evropska prestonica kulture\nObjavljeno 09/12/2017 u kategoriji: Izveštaji\nU petak, 8. 12. 2017. godine, u Skupštinskoj sali AP Vojvodine održana je konferencija „Gradimo kulturu volontiranja“. Konferencija je organizovana sa ciljem da se okupe najveći volonterski centri i pojedinci koji organizuju volontiranje.\nPrisutnima su se uvodnim tematskim izlaganjima obratili: poslanica Skupštine Autonomne Pokrajine Vojvodine Mia Strajin, član Gradskog veća zadužen za sport i omladinu Ognjen Cvjetićanin, koordinator projekta „OPENS 2019“ Vukašin Grozdanović i koordinatorka za participaciju Fondacije „Novi Sad 2021-Evropska prestonica kulture“ Milica Rašković. Oni su sa prisutnima podelili svoja lična iskustva u volontiranju, a potom su usledila tematska izlaganja o formatima volontiranja, o volontiranju i osećaju pripadnosti zajednici, a neke od tema bile su „Volonterski kampovi kao forma volontiranja“, „Erasmus+ kao mogućnost volontiranja za mlade“, „Lokalni volonterski servis kao forma volontiranja“ i „Volontiranje u institucijama“. U okviru konferencije održane su i brojne radionice sa temom promocije i razvoja kulture volontiranja, zatim zakona i pravnih okvira za volontiranje i, između ostalog, radionice o inovativnim praksama u volontiranju.\n„Nizom kvalitetnih aktivnosti idemo ka godini titule, učvršćujemo naše odnose i sve ono što smo postigli dižemo na viši nivo. Cilj ove Konferencije je da u Novom Sadu stvorimo jedinstven volonterski servis koji će služiti svim građanima, upravo sa timom „OPENS 2019“, ali i sa timom „Novi Sad 2021“. Dakle, dva tima će zajedničkim snagama izgraditi Novosadski volonterski servis, kao nešto što će trajati i nakon godina u kojima smo nosioci titula. Verujem da ćemo biti odlični partneri na ovom projektu, a sve sa ciljem izgradnje kulture volontiranja“, kaže član Gradskog veće zadužen za sport i omladinu Ognjen Cvjetićanin.\n„Pokazali smo da kada delimo resurse i, kao dve prestonice, radimo zajedno, možemo da napravimo trajne mehanizme, a sve u cilju unapređenja, što se tiče OPENS-a, omladinske politike u Novom Sadu. Nama je važno je da taj Novosadski volonterski servis bude deo omladinske politike. Cilj nam je da unapredimo sistem i izgradimo mehanizme tako da mladi ljudi vide boljitak od strane sistema koji postoji zbog njih“, rekao je prilikom obraćanja prisutnima koordinator projekta „OPENS 2019“ Vukašin Grozdanović.\nMilica Rašković je istakla značaj ideološkog i kulturnog nasleđa volontiranja u našoj zemlji, te izrazila optimizam po pitanju vezivanja za volonterske projekte i od stane novih generacija. Rašković je naglasila da „Fondacija Novi Sad 2021“ poklanja izuzetnu pažnju projektima u kojima je naglašena participativnost građana, te samim tim i izgradnji kulture dijaloga.\n„Volonterski servis je platforma koja gradi kulturu volontiranja, ali i kulturu dijaloga, te samim tim i kulturu življenja. Mi moramo da naučimo da živimo zajedno uz poštovanje i uvažavanje različitosti, poštovanje potreba drugih i negovanje empatije za pomoć drugima“, istakla je Milica Rašković.\nJedan od učesnika konferencije bio je i Karloš Santos, koji je o volonterskoj praksi u Omladinskoj prestonici Evrope govorio kao predstavnik projekta „Braga 2012“, jedne od najuspešnijih Evopskih omladinskih prestonica.\n„U ovom trenutku vidimo integrisan pristup kulturi i omladini. Retko je u Evropi da jedan grad ima dve titule, tako da pažljivo pratimo kakva su ulaganja i koraci tokom ta dva procesa i imamo stoga i velika očekivanja od obe prestonice“, dodaje Karloš. Aleksandra Strahura iz Poljske upoznala je prisutne sa praksom i modelom volontiranja u Evropskoj prestonici kulture – „Vroclav 2016“.\nNovosadski volonterski servis (NVS) je platforma organizovanja volonterskog rada, nastala na inicijativu Omladinske prestonice Evrope 2019 i Evropske prestonice kulture 2021, a motiv za pokretanje je zadovoljavanje potreba za volonterskim kadrom tokom realizacije aktivnosti prestonica.\nTagovi: Novosadski volonterski servis Volonteri


Italijanska policija uhapsila 11 Crnogoraca sa 20 tona hašiša - KRIK\nItalijanska policija uhapsila 11 Crnogoraca sa 20 tona hašiša\nObjavio/la Novinar avgust 9, 2018\nU međunarodnoj akciji koju je koordinisala američka Agencija za borbu protiv droge (DEA) italijanska policija je krajem jula uhapsila 11 crnogorskih državljana i zaplenila 20 tona hašiša, saopštili su juče predstavnici policije Crne Gore.\nDroga je pronađena na brodu „Remus“ koji je plovio pod zastavom Paname, a akcija hapšenja izvedena je poslednjeg dana jula u italijanskim vodama.\nCrnogorska policija tada je saopštila da su se krijumčari pretvarali da su posada broda i da putuju sa ciljem ispitivanja morskog dna. Imali su plan da na brod koji je isplovio iz crnogorske luke Zelenika u Maroku ukrcaju hašiš i prevezu ga u Libiju.\nIako je crnogorska policija prvobitno saopštila da je pronađeno dve tone hašiša, na jučerašnjoj konferenciji za novinare pojašnjeno je da su u pitanju bili preliminarni rezultati.\n„Nakon detaljnog pretresa broda koji je trajao nekoliko dana pronađeno je, a zatim i zaplenjeno 20 tona hašiša čija vrednost na ilegalnom tržištu iznosi 65 miliona evra“, rekao je šef kriminalističke policije Crne Gore Enis Baković.\nBaković je rekao i da su uhapšeni Crnogorci bliski jednom od klanova koji operišu u Crnoj Gori, ali nije želeo da kaže kom.\nProtiv njih je, kako je rekao, pokrenut postupak u Italiji.


Oko 100 uzgajivača malina protestovalo je juče pre podne ispred zgrade Vlade Srbije. Malinari su nezadovoljni zbog otkupne cene ovog voća, za koju smatraju da je niska, kao i odnosom države prema strateškom proizvodu zemlje.\nUnija proizvođača malina iz Arilja od nadležnih zahteva da otkupna cena malina bude 1,28 evra ili 90 dinara po kilogramu, da se ovo voće proglasi strateškim proizvodom zemlje, kao i da se osnuje nacionalni savet i sačini zakon o sadnom materijalu. Inače, ova unija blokirala je saobraćajnice po Srbiji 1. jula i tako izrazila svoje nezadovoljstvo.\nOko 10.30 predstavnici Unije proizvođača malina trebalo je da se sastanu sa premijerom Vojislavom Koštunicom.\n- Premijer nas nije primio, iako je trebalo, jer je imao razgovor sa ljudima iz Haškog tribunala. Primio nas je ministar za ekonomske veze sa inostranstvom Predrag Bubalo, kome smo objasnili čitavu našu situaciju. Sa njim smo se dogovorili da pregovore nastavimo u četvrtak zajedno sa otkupljivačima malina, posle sastanka Vlade, gde će jedna od tačaka biti i 'problem malina'. Od Bubala smo zahtevali da pored njega na sastanku u četvrtak budu prisutni i Vojislav Koštunica, Velimir Ilić i ministar poljoprivrede. Ukoliko se ne dogovorimo oko cene malina, Unija će blokirati sve puteve u Srbiji, a maline se neće izvoziti - precizira za 'Blic' Dragiša Terzić, predsednik Unije udruženja proizvođača malina.\nPrema njegovim rečima, malinare je jedino podržao Velimir Ilić, koji je rekao da je njihov protest potpuno opravdan, jer ih je Vlada motivisala da gaje maline i da ih ne mogu sada ostaviti na milost i nemilost otkupljivačima.\nVelimir Ilić je, povodom protesta malinara ispred zgrade Vlade, rekao da su maline strateški proizvod zemlje i država mora postaviti pravila trgovine i ne može dozvoliti mešetarenje.\nIlić je dodao da je očigledno da se namnožilo mnogo otkupljivača koji imaju hladnjače i koji su postali milioneri, a sve zahvaljujući trgovini voćem, dok su proizvođači ostali siromašni.\nRazgovori Vlade i malinara biće nastavljeni 22. jula.\nU mesecu humanosti milion dinara od Mozzarta!


petak, 22 novembar 2019 10:50\nVečeras su na programu polufinala Kupa Crne Gore, a po tradiciji posljednjih godina glavno pitanje je da li neko može zaprijetiti vladaru - Jadran Carinama.\nNovljani i u ovu završnicu ulaze kao apsolutni favoriti, a rival u polufinalu će im biti najveći rival - Primorac (18h).\nNekada je ovaj meč bio veliki derbi, ali zbog problema sa kojima Kotorani kubure mnogo godina postalo je odrađivanje posla za Jadran. Uvertiru za ovo polufinale dva ljuta rivala su imali u Regionalnoj ligi. Mlada ekipa Primorca je u nekim momentima pokazala karakter, ali je na kraju presudilo iskustvo Vladana Spaića i ostalih (16:10).\n"Ako budemo na svom nivou, kao u izdanjima u Ligi šampiona, mislim da finale neće biti upitno", nema dilemu Spaić.\n"Međutim, na tome se neće završiti pošto će nas u finalu vjerovatno čekati Budva, koja je ozbiljna ekipa. Mislim da neće doći ni do kakvog opuštanja i da ćemo biti maksimalno motivisani."\n"Želimo da mlade igrače tehnički i taktički podignemo na viši nivo. U ovom polufinalu ćemo se potruditi da popravimo neke stvari koje nijesu funkcionisale u prethodnom međusobnom duelu. Da još jednom vidimo gdje smo u odnosu na Jadran", poručio je Uglješa Brguljan, pomoćni trener kotorskog sastava.\nBudva za potvrdu finala\nKao u prvom, ni u drugom nema velikih nepoznanica. Vaterpolisti Budve su apsolutni favoriti protiv mlade ekipe Katara (19.45h), svi ih već vide u subotnjem finalu, a na njima je da tu ulogu opravdaju u bazenu. Iskustvo, kvalitet, tradicija. Sve je na strani Budve, koja će juriti novo finale.\nViše iz ove kategorije « Dva zlata i srebro za Mata Leao u Kuli (VIDEO) Kilpatrik stigao u Podgoricu: Srećan sam što ću biti član ove porodice »


Objavljeno četvrtak, 11 april 2019 20:13\nPredsjednik Vlade Crne Gore Duško Marković sastao se danas u Dubrovniku sa predsjednikom Vlade Republike Hrvatske Andrejom Plenkovićem i razgovarao o bilateralnim odnosima i unapređenju ekonomske saradnje.Sastanak premijera Duška Markovića sa Andrejom Plenkovićem- predsjednikom Vlade Republike Hrvatske tema je saopštenja Službe za odnose s javnošću Vlade Crne Gore. Dostavljeno saopštenje Espona integralno prenosi.\nObjavljeno četvrtak, 11 april 2019 15:19\nSjednice Izvršnog (IO) i Opštinskog dobora (OO) Demokratske partije socijalista (DPS) Berana održaće se danas, sa samo jednom tečkom dnevnog reda- organizovanje partijskih izbora sa terminom održavanja Izborne konferencije.\nObjavljeno sreda, 03 april 2019 08:03\nOpozicioni odbornici u Skupštini opštine Pljevlja podnijeli su inicijativu za smjenu Mirka Đačića- predsjednika Opštine Pljevlja. Inicijativu, koja je dostavljena predsjedniku SO, potpisalo je svih 15 opozicionih odbornika lokalnog parlamenta.\nObjavljeno ponedeljak, 01 april 2019 15:51\nPeta redovna sjednica SO Berane, čije je održavanje bilo zakazano za sjutra, odložena je, a datum održavanja biće naknadno saopšten. To je dogovoreno na današnjem Kolegijumu predsjednika Skupštine opštine Berane.\nObjavljeno subota, 30 mart 2019 17:02\nPovodom održane sjednice OO kojoj su prisustvovali čelnici Socijaldemokratske partije saopštenjem za javnost oglasio se Medijski pul SD-a. Dostavljeno saopštenje Espona integralno prenosi.\nObjavljeno petak, 29 mart 2019 18:29\nNakon posjete Beranama ministara Marije Vučinović i Mevludina Nuhodžića saopštenjem za javnost oglasil se Služba za odnose s javnošću Vlade Crne Gore. Dostavljeno saopštenje Espona integralno prenosi.


Za Zastavu zainteresovan i Folksvagen : Nadlanu.com\nZa Zastavu zainteresovan i Folksvagen\nObjavljeno 31. mar 2008. / 15:29:58\nFRANKFURT, 26. mart 2008. (FoNet) - Nemački automobilski koncern "Folksvagen" razmatra postavljanje sopstvene montažne linije u Srbiji u ovkiru privatizacije srpske industrije automobila Zastava, piše danas nemački privredni dnevnik "Handesblat".\nDefinitivna odluka o tome još nije pala. "Hoćemo to da prethodno razmotrimo", citira list portparola nemačkog koncerna. "Handesblat" prenosi ocene da je deo proizvodne opreme "jako zastareo" i da bi bila neophodna dosta velika investicija.\nPredstavnici najveće evropske automobilske firme bili se nešto pre Uskrsa u zavodima u Kragujevcu.\nKoncern VW je i sada sa svojim markama "Folksvagen", "Škoda", "Audi" i "SEAT" zastupljen u Srbiji i na tržištu, na kome se godišnje proda oko 52 hiljada automobila, ima s prodajom od osam hiljada auta udeo od nešto preko 15 posto, navodi "Handelsblat" i pominje da se u "Zastavi" montiraju "Punto" i "Astra" prethodne generacije.\nVlasnik "Opela" američki koncern "Dženeral Motors", međutim, prema izjavi portparola koncerna za Evropu, nema interes za preuzimanje "Zastave".\nKao moguće interesente za kupovinu "Zastave" "Handesblat" navodi italijanski "Fiat", američki "Ford", indijsku firmu "Tata" i kinesku FAW.


Saopštenje štaba za vanredne situacije gradske opštine Mladenovac - Mladenovac Uživo\n08/07/2021 08/07/2021 2 min read Dragan Nikolić\nNa osnovu izveštaja „JКP Mladenovac“, stanje u vodosnabdevanju je normalizovano. Planom investicionog ulaganja po programu za 2021. godinu, a u cilju normalnog snadevanja vodom, predviđeni su radovi na izgradnji dva nova istražno – eksploataciona bunara kao i sredstva za rehabilitaciju četiri bunara koja su u sistemu vodosnabdevanja.\nRadovi na izgradnji istražno – eksploatacionog bunara na izvorištu Кokorin završeni su 6. jula. Dobijena je količina vode od 5 – 6 litara u sekundi. Radove na opremanju izgrađenog bunara izvelo je „JКP Mladenovac“.\nTrenutno se izvode radovi na novoj istražno – esploatacionoj bušotini na izvorištu u Rajkovcu. Prema informacijama iz JКP „Mladenovac“, puštanje u rad ovog bunara očekuje se u poslednjoj nedelji jula.\nEkipe JКP „Mladenovac“ su za svega nekoliko dana uspele da oporave vodovodni sistem, a novih bunari daće dodatnu količinu vode koja će zadovoljiti potrebe građana u narednom periodu.\n„JКP Mladenovac“ je uspešno otklonilo tehničke probleme na bunarima prouzrokovane isključenjem struje i kvarom na trafo stanicama, a rezultat toga je uspostavljanje normalnog vodosnadosnabdevanja.\nPrema licima koja su dovela do ugrožavanja vodosnabdevanja građana opštine Mladenovac, predsednik opštine, Vladan Glišić, kao komandant Štaba za vanredne situacije, podneće prijave nadležnom tužilaštvu.\nMolimo građane da racionalno troše vodu, naročito u seoskim sredinama i apelujemo na upravnike stambenih zgrada da otklone kvarove na pumpama i ventilama u tim objektima.\nReditej Ivan Ikić dobitnik najvišeg opštinskog javnog priznanja


Započelo provođenje mjera za osiguranje zdravstvene zaštite svim stanovnicima Kantona\nPress konferencija ministara za zdravstvo i pravosuđe\nU sklopu provođenja mjera za poboljšanje životnog standarda, Vlada Bosansko-podrinjskog kantona Goražde namjerava da osigura zdravstvenu zaštitu svim stanovnicima ovog kantona.\nU nedavno objavljenom javnom pozivu, Vlada BPK Goražde pozvala je lica koja nisu zdravstveno osigurana ni po jednom osnovu (po osnovu rada, socijalne zaštite, zaštite nezaposlenih lica, zaštite boračko-invalidske populacije, starosti i drugih zakonom utvrđenih osnova) da se do 28.02.2013. godine prijave nadležnim općinskim organima i radi evidencije popune prijavni obrazac.\nO ovoj temi razgovarano je na press konferenciji ministara zdravstva i pravosuđa Gordane Oršolić i Admira Pozderovića, najodgovornijih osoba u ministarstvima koji će implementirati ovu mjeru Vlade Bosansko-podrinjskog kantona Goražde.\n– Ministarstvo za pravosuđe iniciralo je na jednom od radnih sastanaka Vlade da se jedno od osnovnih ljudskih prava zagarantovanih Ustavom, a to je pravo na zdravstvenu zaštitu, obezbijedi na prostoru Bosansko-podrinjskog kantona Goražde, na način da nijedan građanin ovog kantona ne bude zdravstveno neosiguran- kazao je na početku press konferencije ministar pravosuđa, uprave i radnih odnosa Admir Pozderović.\n– Vlada je usvojila paket mjera i mi smo pokrenuli incijativu te raspisali ovaj javni poziv koji traje do 28. februara i ovim putem pozivamo građane od 15 do 65 godina, koji nisu osigurani ni po jednom drugom osnovu, da se prijave kako bismo stvorili određenu bazu podataka o broju onih koji nisu zdravstveno osigurani- istaknuo je ministar Pozderović.\nMinistarstvo za socijalnu politiku, zdravstvo, raseljena lica i izbjeglice takođe je uključeno u realizaciju ovog programa. Ministrica Gordana Oršolić podsjetila je na nedavno potpisane ugovore sa Zavodom zdravstvenog osiguranja kojim su resorno Ministarstvo i Vlada obezbijedili sredstva za zdravstveno osiguranje djece od rođenja do 6 godina, starih preko 65 godina i raseljenih lica koja ni po kakvom osnovu nisu bila osigurana.\n– Pokrenuli smo program da svi ljudi na području Bosansko-podrinjskog kantona imaju zagarantovano zdravstveno osiguranje i nakon ovoga ostala nam je jedna praznina, upravo ovi ljudi od 15 do 65 godina koji ni po kakvom osnovu nemaju mogućnost da se zdravstveno osiguraju. Kad budu prikupljeni ti upiti koji su poslani po opštinama cijelog Kantona, mi ćemo vidjeti sa kojim brojem ljudi raspolažemo i u skladu s tim obezbijedit ćemo sredstva za njihovo zdravstveno osiguranje .\nSmatram da je ovo veliki uspjeh i kad se provede ovaj proces mislim da ćemo biti prvi kanton u Federaciji koji će imati osiguranu kompletnu zdravstvenu zaštitu za svo stanovništvo- riječi su ministrice za socijalnu politiku, zdravstvo, raseljena lica i izbjeglice Gordane Oršolić.\nBez obzira na rok 28.februar, prijavljivanje i evidentiranje zdravstveno neosiguranih lica otvoren je proces i nakon ovog datuma, istaknuto je na kraju ove press konferencije.


Odluka o ukidanju nadgledane nezavisnosti Kosova - Telegraf.rs\n10/09/12 | 08:17\nOdluka o ukidanju nadgledane nezavisnosti Kosova\nKosovski premijer Hašim Tači ocenio je da okončanje nadgledane nezavisnosti predstavlja najveće međunarodno priznanje Kosovu. Srbi ne mogu očekivati ništa dobro, poručio Aleksandar Vulin\nMeđunarodna upravljačka grupa (ISG) održaće danas posle podne u Prištini sastanak na kome bi trebalo da donese odluku o ukidanju nadgledane nezavisnosti Kosova.\nNa sednici ISG, 2. jula u Beču, ta grupa je donela odluku o pokretanju konačnih koraka za okončanje nadgledane nezavisnosti Kosova i zatvaranje kancelarije međunarodnog civilnog predstavnika (ICR).\nKosovskim vlastima bilo je naloženo da započnu radnje na okončanju nadgledane nezavisnosti, a skupština u Prištini je usvojila i poslednji paket zakona i ustavne amandmane. Ti akti potrebni su za okončanje nadgledane nezavisnosti, odnosno utemeljenje takozvanog Sveobuhvatnog predloga za rešenje statusa Kosova, ili Ahtisarijevog plana, u zakonodavstvo.\nPrištinska skupština je u skladu sa odlukom ISG u petak usvojila 22 amandmana na Ustav Kosova i usvojila zakon kojim se predviđa nastavak mandata Euleksa do sredine 2014.godine.\nISG čine predstavnici 23 evropske zemlje koje su priznale nezavisnost Kosova, Turska i SAD.\nProgramom okončanja nadgledane nezavisnosti Kosova predviđeno je da ISG u zgradi Vlade Kosova u 14 sati održi sednicu, posle koje bi trebalo da se medijima obrate šef Međunarodne civilne kancelarije Piter Fejt i kosovski premijer Hašim Tači.\nTači je ocenio da okončanje nadgledane nezavisnost predstavlja najveće međunarodno priznanje Kosovu.\nVULIN: SRBI NE MOGU OČEKIVATI NIŠTA DOBRO\nDirektor Kancelarije Vlade Srbije za Kosovo i Metohiju Aleksandar Vulin izjavio je da od ukidanja nadgledane nezavisnosti Srbi ne mogu očekivati ništa dobro, jer veća samostanost privremenih institucija u Prištini ne uliva poverenje i nadu.\nVulin je kazao da su dosadašnji primeri pokazali da tamo gde su privremene institucije iz Prištine mogle da odlučuju samostalno i rade mimo međunarodne zajednice "imali samo nepravdu, kršenje svakog oblika prava i zakona".\n- Ako međunarodna zajednica ukidanje nadzirane nezavisnosti shvati kao priliku da izađe iz onoga što je sama stvorila i smanji svoje prisustvo i da prepusti da sami o sebi odlučuju privremene institucije u Prištini na način koji su do sada odlučivali o životima i sudbini Srba i nealbanaca to je onda istorijska i tragična greška - rekao je Vulin.\nDirektor Kancelarije za Kosovo i Metohiju kazao je da se sa strahom može pratiti razvoj dalje situacije i izrazio brigu za bezbednost Srba na Kosovu i Metohiji i drugih nealbanaca.\nMedjunarodna upravljacka grupa\n(UŽIVO) Đoković bacio reket u treći red tribina: Novak pred porazom od Španca, i bronza visi!


Izazovi Poljoprivrede | Voćarstvo - Izvoz voća i povrća premašio 100 miliona KM\nIzvoz voća i povrća premašio 100 miliona KM\nObjavljeno: 06.04.2014 u 10:55.\nSektor voća i povrća posljednjih godina bilježi stalni rast izvoza koji je u 2013. godini premašio stotinu miliona KM, izjavio je u Sarajevu generalni sekretar Vanjskotrgovinske komore BiH Zdravko Marinković.\nU Komori je predstavljen Katalog proizvođača voća i povrća koji je obuhvatio proizvodne programe 35 bosanskohercegovačkih kompanija. Katalog je izradila Vanjskotrgovinska komora BiH zajedno sa USAID/Sida FARMA projektom i švicarskim programom za promociju uvoza u EU i Švicarsku.\n"Proizvodi ovog sektora privrede imaju prolaznost na evropskom tržištu i smatramo da tu ima značajan potencijal. Na ovaj način Komora i njeni partneri daju doprinos da se kompanije iz tog sektora kvalitetnije predstave putem kataloga", kazao je Marinković, dodajući da je katalog urađen na engleskom i njemačkom jeziku, te da je već predstavljen na dva sajma u inostranstvu.


Institut za ženski sport u programu "Sportska diplomatija"\nInstitut za ženski sport u programu „Sportska diplomatija“\nTanjug 1. marta 2022. 08:38\nBEOGRAD – Institut za ženski sport i Ambasada Sjedinjenih Američkih Država (SAD) u Beogradu će u narednih godinu dana sarađivati na realizaciji jednog od najprestižnijih programa Stejt Departmenta za razvoj sporta – Sportska diplomatija.\nKako se navodi u saopštenju, Srbija će zahvaljujući ovom programu i saradnji sa Marinom Maljković imati priliku da na program razmene posalje 14 sportskih radnika i trenera koji se prvenstveno bave ženskom košarkom.\nProgram Sportska diplomatija (Sports Diplomacy), podrazumeva selekciju, pripremu i odlazak u SAD na tronedeljno stručno usavršavanje.\n„Ponosna sam što je naša zemlja izabrana za učešće u ovom programu od koga očekujem mnogo. Ponosna sam i na Institut za ženski sport, organizaciju koja svakog dana raste i koja svojim delovanjem promoviše važne vrednosti, inkluziju, diverzitet i rodnu ravnopravnost. Lično ću biti angažovana na ovom projektu, jer ga svi vidimo kao šansu da se podignu kapaciteti za razvoj sporta u Srbiji, kroz osnaživanje sportskih radnika koji će imati edukaciju i stručnu praksu u zemlji koja služi svima kao primer za sve nivoe sportskih organizacija, od rekreativnog, preko univerzitetskog do profesionalnog nivoa“, izjavila je Marina Maljković, osnivač Instituta za ženski sport, košarkaški trener i selektorka ženske košarkaške reprezentacije Srbije.\nU okviru Programa Sportska diplomatija, sportski treneri i radnici iz Srbije imaće priliku da otputuju u SAD na stručno usavršavanje. Tokom boravka u SAD imaće obuku i praksu u veoma različitim sektorima, od nevladinih sportskih organizacija, preko univerzitetskog sporta, do vrhunskih profesionalnih organizacija poput WNBA.\nInstitut za ženski sport vodeća je organizacija za ženski rekreativni i prosfesionalni sport u jugoistočnoj Evropi, koju vode vrhunski sportski stručnjaci. Institut je neprofitna organizacija osnovana sa ciljem da omogući devojčicama i ženama da budu fizički aktivne i pomogne im da ostvare svoj pun potencijal u životu.\nInstitut radi na brojnim projektima, od kojih se ističe organizacija besplatnih škola sportova i radionica za devojčice uzrasta od sedam do 14 godina. Stručno vođene treninge za 14 sportova na 20 lokacija i sa preko 30 aktivnih trenera u 14 gradova širom Srbije, dva puta nedeljno, trenutno pohađa više od 1.000 devojčica.